text:
Фото:
Башҡортостандың торлаҡ-коммуналь хужалығы дат технологиялары буйынса модернизацияланасаҡ
Фото:
Башҡортостанда торлаҡ-коммуналь хужалыҡ системаһына Данияның энергияны һаҡлаусы технологияларын индереү буйынса проекты тормошҡа ашырыласаҡ. Уны ғәмәлгә ашырыу механизмдары Башҡортостан Президенты Рөстәм Хәмитовтың «Данфосс» яуаплылығы сикләнгән йәмғиәте («Данфосс» дат компанияһының Рәсәйҙәге вәкиллеге) генераль директоры Михаил Шапиро һәм «Ренова-СтройГрупп» компанияһы президенты Вениамин Голубицкий менән осрашыуында тикшерелде. Яңы технологиялар төҙөлөш барған, шулай уҡ төҙөлөп бөткән йорттарҙа ла индереләсәк.
— Бындай проект Екатеринбургта күптән тормошҡа ашырыла, — тип хәбәр итте Вениамин Голубицкий. – Беҙ республика етәкселеге менән беҙҙең тәжрибәне Башҡортостанда нисек ҡулланырға мөмкин булыуы хаҡында электән һөйләшеүҙәр алып барҙыҡ.
Михаил Шапиро ағымдағы йылдың ғинуар айында Рөстәм Хәмитов менән осрашҡайны инде. Ул ваҡытта Данияның энергияны һөҙөмтәле файҙаланыу технологияларын республиканың торлаҡ-коммуналь хужалығы өлкәһенә индереү тураһында принципиаль килешеүгә өлгәшелде. Хәҙер был проекттың финанс һәм юридик механизмдарын әҙерләргә, шулай уҡ Өфө территорияһында тәжрибә майҙансығын һайларға ғына кәрәк.
«Данфосс» яуаплылығы сикләнгән йәмғиәте һәм «Ренова-СтройГрупп» тәҡдим иткән технологиялар йылылыҡ энергияһын ҡулланыуҙы көйләү, йылылыҡ менән тәьмин итеү һәм йылылыҡ үткәрмәү системаларын автоматлаштырыу менән бәйләнгән. Былар дөйөм йортҡа һәм һәр фатирға ҡуйылған иҫәп приборҙары, үҙәк йылы биреү пункттары урынына һәр йорт подвалында урынлаштырылған компактлы йылытыу ҡулайламалары һәм башҡалар.
— Беҙҙең технологиялар комплексы йылылыҡ ҡулланыу күләмен кәметеүгә, йылылыҡ энергияһы бүлеү механизмын яҡшыртыуға йүнәлтелә. Бынан тыш, энергияны һаҡлау технологиялары халыҡ өсөн коммуналь хеҙмәттәр хаҡын арзанайтыуға өлгәшеү мөмкинлеген бирәсәк, — тине Михаил Шапиро. – Миҫал өсөн — ошондай уҡ проект ғәмәлгә ашырылған Екатеринбург районы халҡы ҡаланың башҡа халҡы менән сағыштырғанда йылылыҡ өсөн 35-40 процентҡа аҙыраҡ түләй.


c: text/html

text:
Өфөлә баш ҡаланың һәләтле балалары тәбрикләнәсәк
Өфөлә кесе йома, 17 майҙа, һәләтле балалар слеты үтә, уның сиктәрендә Бөтә Рәсәй мәктәп уҡыусылары олимпиадаһының муниципаль этабында еңеүселәр, шулай уҡ «Иң яҡшы мәктәп уҡыусыһы», «Иң яҡшы мәғариф учреждениеһы», «Иң яҡшы уҡытыусы» номинацияларында еңеүселәр тәбрикләнә. Фәнни-мәғлүмәт методик үҙәгенән хәбәр итеүҙәренсә, тантаналы сараға яҡынса 100 бала саҡырылған.
Һәләтле мәктәп уҡыусыларын тәбрикләү йолаһы 2010 йылда булдырылды.
Шул уҡ ваҡытта 2011-2012 уҡыу йылында Өфөнән 60 меңгә яҡын уҡыусы 21 олимпиадала ҡатнашҡан. Уларҙан 3,5 мең бала ҡала этабына үткән. 126 уҡыусы – еңеүсе, 1160 кеше призер булған.
Өфө хакимиәтенең Мәғариф идаралығы һәм Фәнни-мәғлүмәт методик үҙәге менән ойошторолған сара 15.30 сәғәттә «Новатор» балалар ижады йортонда башлана. Белешмәләр өсөн телефон: 255-04-98.

robotstxt: allowed

filter: keep


text:
Башҡортостандың дүрт районы сәсеү эштәрен осланы
Стәрлетамаҡ, Әлшәй, Баҡалы, Саҡмағош районы аграрийҙары сәсеү кампанияһын тамамланы. БР Ауыл хужалығы министрлығының матбуғат хеҙмәте мәғлүмәте буйынса, 20 майға 1 млн. 545 мең гектар майҙанда (83%) яҙғы сәсеү үткәрелгән.
Яҙғы иген һәм ҡуҙаҡлы иген культуралары 1 млн. 7 мең гектарҙа (85%) сәселгән. Эштәрҙең был төрөн Баҡалы, Дүртөйлө, Илеш, Ҡырмыҫҡалы, Краснокама, Күгәрсен, Мәләүез, Нуриман, Стәрлетамаҡ, Тәтешле, Туймазы, Саҡмағош райондары тамамланы.
Планда ҡаралған 193 мең гектар урынына 205 меңдән ашыу гектар майҙанда (106%) көнбағыш сәселде.


text:
Фото:
Башҡортостан Президенты «Система» акционерҙар финанс корпорацияһының директорҙар Советы рәйесе менән осрашты
Фото:
5 августа Башҡортостан Республикаһы Президенты Рөстәм Хәмитов «Система» акционерҙар финанс корпорацияһының директорҙар Советы рәйесе Владимир Евтушенков менән эш осрашыуы үткәрҙе.
Осрашыуҙа республиканың корпорация менән үҙ-ара файҙалы хеҙмәттәшлеген үҫтереү мәсьәләләре ҡаралды. Яғыулыҡ-энергетика комплексында яңы инвестиция проекттарын тормошҡа ашырыу перспективалары тикшерелде.


text:
Режиссер Вадим Вәлиуллиндың «Кредит» исемле фильмы «Кинотавр» ХХVII кинофестивалендә төп призға лайыҡ булды
ӨФӨ, 2016 йыл, 10 июнь. /«Башинформ» мәғлүмәт агентлығы, Ләйлә Аралбаева/.
Өфө режиссеры Вадим Вәлиуллин «Кинотавр» ХХVII кинофестивалендә төп призға лайыҡ булды. Уның дауалап булмай торған сиргә дусар булған ҡыҙҙың ипотека кредитын түләүе хаҡында бәйән иткән «Кредит» исемле ҡыҫҡа метражлы фильмы иң яҡшыһы тип танылды. Был хаҡта кино-театр.ру сайты хәбәр итә.
«Кинотавр» фестивале Сочиҙа 6 июндән 13-нә тиклем бара. Әлегә ҡыҫҡа метражлы конкурсҡа йомғаҡ яһалған. Өс көн эсендә тамашасылар һәм баһалама ағзалары 26 фильм ҡараған. Жюри составына продюсер Елена Гликман, режиссер Жора Крыжовников, актриса Дарья Екамасова, кино тәнҡитсеһе Лариса Малюкова ингән. «Кинотавр» президенты Александр Роднянский, директор Ситора Алиева һәм программа директоры Ирина Любарская режиссерҙарға күберәк эшләргә, форматты үҙгәртеүҙән, баһаларҙан, конкуренциянан ҡурҡмаҫҡа саҡырҙы.


text:
Башҡортостан Президенты республиканың дәүләт наградалары менән бүләкләү тураһындағы указға ҡул ҡуйҙы
ӨФӨ, 2014 йыл, 29 октябрь. /«Башинформ» мәғлүмәт агентлығы, Сергей Захаров/.
Халыҡтар берҙәмлеге көнө алдынан Башҡортостан Президенты Рөстәм Хәмитов иң яҡшы белгестәрҙе республиканың дәүләт наградалары менән бүләкләү тураһындағы указға ҡул ҡуйҙы.
«БР атҡаҙанған уҡытыусыһы» тигән маҡтаулы исемгә юғары профессиональ оҫталығы һәм күп йылдар намыҫлы хеҙмәте өсөн Дүртөйлө ҡалаһының 2-се лицейы директоры Ирэна Сидорова лайыҡ булды.
«БР атҡаҙанған юрисы» исеме Федераль Суд приставтары хеҙмәтенең Башҡортостан буйынса идаралығының Мәсетле районы бүлеге начальнигы — өлкән суд приставы Илдар Шәйәхмәтовҡа бирелде, тип хәбәр ителә рәсми хоҡуҡи мәғлүмәт порталында.
Республика башлығының икенсе указы менән Башҡортостан Республикаһы Почет грамотаһы менән Дүртөйлө ҡалаһының «Коммунальник» предприятиеһы водителе Илфат Зәйнетдинов, Дүртөйлө районының «Прогресс+» яуаплылығы сикләнгән йәмғиәте директоры Виктор Зинин, шулай уҡ башҡарыусы суд приставтары Татьяна Александрова, Луиза Дәүләтшина, Ренат Кәримов, Лариса Семенченко, Зөлфирә Шәрәфуллина һәм Салауат Яҡупов бүләкләнделәр.


text:
«Башинформ» агентлығында журналистарҙың һорауҙарына Армен Джигарханян яуап бирҙеФото: Олег Яровиков
«Башинформ» агентлығында журналистарҙың һорауҙарына Армен Джигарханян яуап бирҙе
«Башинформ» агентлығында журналистарҙың һорауҙарына Армен Джигарханян яуап бирҙеФото: Олег Яровиков
«Башинформ» мәғлүмәт агентлығында СССР-ҙың халыҡ артисы Армен Джигарханяндың матбуғат конференцияһы тамамланды. «Ижтимағи электрон гәзит» уҡыусылары театр һәм кино мэтрына онлайн режимда һорауҙарын бирә алды.
Интернет менән ҡулланыусылар өсөн Армен Джигарханяндың журналистар менән аралашыуы «Башинформсвязь» асыҡ акционерҙар йәмғиәтенең техник ярҙамында «Башинформ» агентлығы һәм «Ижтимағи электрон гәзит» баҫмаһы сайттарында бойомға ашырылды.
Иҫегеҙгә төшөрәбеҙ, 20-23 апрелдә Башҡортостан баш ҡалаһында Армен Джигарханян етәкселегендәге Мәскәү драма театрының гастролдәре үтә. Өфө тамашасыһына «Нефтсе» мәҙәниәт һарайында «Мона», «Пигмалион», «Нерон һәм Сенека осоро театры» исемле өс спектакль тәҡдим ителә.


text:
Район
Улица Все районы Чкаловский Железнодорожный Кировский Ленинский Октябрьский Орджоникидзевский Верх-Исетский Все улицы бульвар Верх-Исетский пер. Банковский пер. Суворовский проспект Ленина проспект Орджоникидзе ул. 8 Марта ул. Агрономическая ул. Академика Бардина ул. Авиаторов ул. Белинского ул. Бисертская ул. Блюхера ул. Большакова ул. Чапаева ул. Чебышева ул. Челюскинцев ул. Черняховского ул. Данилы Зверева ул. Энергостроителей ул. Фурманова ул. Грибоедова ул. Ильича ул. Комсомольская ул. Красноармейская ул. Краснокамская ул. Краснолесья ул. Крауля ул. Куйбышева ул. Луганская ул. Луначарского ул. Малышева ул. Машиностроителей ул. Менделеева ул. Московская ул. Нагорная ул. Народной Воли ул. Опалихинская ул. Павла Шаманова ул. Первомайская ул. Родонитовая ул. Шевелёва ул. Шейнкмана ул. Софьи Ковалевской ул. Советская ул. Старых Большевиков ул. Сухоложская ул. Сулимова ул. Сурикова ул. Турбинная ул. Уральская ул. Вильгельма де Геннина ул. Волгоградская ул. Высоцкого ул. Ясная ул. Заводская Применить


text:
Башҡортостанда «Ҡатын-ҡыҙ – йыл директоры» конкурсында ҡатнашыу өсөн заявкалар ҡабул ителә
Республикала «Ҡатын-ҡыҙ – йыл директоры» XV бөтә Рәсәй конкурсының төбәк этабы үтәсәк. Конкурсты ойоштороусылар – Башҡортостан Республикаһының Эшҡыуарлыҡ һәм туризм буйынса дәүләт комитеты һәм Башҡортостандың Эшҡыуар ҡатын-ҡыҙҙар ассоциацияһы.
Лидер ҡатын-ҡыҙҙарҙың йәмғиәттәге ролен, уларҙың төрлө эшмәкәрлек өлкәләренә индергән өлөштәрен асыҡлау, бизнеста ҙур уңыштарға өлгәшә алған ҡатындарҙы билдәләү маҡсатында конкурс йыл һайын үткәрелә. Бынан тыш, шәфҡәтлелек һәм йәмәғәт эшмәкәрлеге менән шөғөлләнгән, әүҙем тормош позициялы ҡатындарҙы билдәләү һәм бүләкләү ҙә конкурс маҡсаты булып тора.
Сарала бөтә төр милек формаһындағы төрлө тармаҡ предприятиелары, шулай уҡ башҡарма һәм муниципаль власть органдары, йәмәғәт ойошмалары етәкселәре ҡатнаша ала.
Конкурстың барлыҡ номинацияларында еңеүселәр «Ҡатын-ҡыҙ – йыл директоры» XV бөтә Рәсәй конкурсының аҙаҡҡы этабында ҡатнашыу өсөн тәҡдим ителәсәк.
Тулыраҡ мәғлүмәт менән Башҡортостан Республикаһының Эшҡыуарлыҡ һәм туризм буйынса дәүләт комитеты сайтында танышырға була.
Документтар 10 октябргә тиклем киләһе адрес буйынса ҡабул ителә: Өфө ҡалаһы, Октябрҙең 50 йыллығы урамы, 13, 10-сы ҡат, Башҡортостандың Эшҡыуар ҡатын-ҡыҙҙар ассоциацияһы.


text:
Әҙәбиәт йылы эмблемаһының иң яҡшы проекты конкурсы еңеүсеһе билдәләнде
ӨФӨ, 2015 йыл, 20 ғинуар. /«Башинформ» мәғлүмәт агентлығы, Ләйлә Аралбаева/.
Әҙәбиәт йылын рәсми асыу Башҡортостанда йәшәүселәргә ҡыҙыҡлы ижади проекттар башланыуы менән хәтерҙә ҡаласаҡ. Тантаналы сара 30 ғинуарҙа Ҡала мәҙәниәт һарайында үтә.
Байрамда Әҙәбиәт йылының эмблемаһы һәм девизы раҫланасаҡ. Республика Мәҙәниәт министрлығынан хәбәр итеүҙәренсә, эмблеманың иң яҡшы проекты конкурсы еңеүсеһе билдәләнгән: ул рәссам, «Рампа» журналының баш мөхәррире Игорь Тонконогий. Жюри ағзалары рәссамға эскизды эшләп бөтөрөргә һәм башҡорт телендә яҙыу өҫтәргә тәҡдим итте.
Эмблеманың төп элементы — ҡаҙ ҡаурыйы. Ҡаурыйҙың өҫкө өлөшө Пегас йәки Аҡбуҙат ҡанаты рәүешендә, ҡаурый өҫтөндә ҡурай сәскәһе төшөрөлгән. Эмблеманың аҫҡы өлөшөндә башҡорт һәм рус телдәрендә 2015 йыл, Әҙәбиәт йылы тип яҙылған.
Конкурсҡа рәссамдарҙан, ябай кешеләрҙән, шул иҫәптән балаларҙан 114 эш килде. Улар билдәле рәссамдарҙан торған комиссия тарафынан ҡаралды. Иң яҡшы эш өсөн бүләкләү 20 мең һум тәшкил итә.
Әҙәбиәт йылын асыу көнөндә Ҡала мәҙәниәт һарайы сәхнәһендә театрлаштырылған тамаша буласаҡ. Тантаналы сарала Әҙәбиәт йылына арналған «Әҙәби нағыш» республика марафоны старт аласаҡ.
Ҡала мәҙәниәт һарайы фойеһында өфөләргә яңы китаптар тәҡдим итәсәктәр. Күргәҙмә-йәрминкә өс көн эшләйәсәк.
— Маҡсатыбыҙ — йәмғиәттең иғтибарын әҙәбиәткә һәм уҡыуға йәлеп итеү. Шуға күрә сараның төп бурысы — ҡалала йәшәүселәрҙе, ҡунаҡтарҙы китап менән эшләүсе ойошмалар менән таныштырыу. Тәү сиратта был республика һәм ҡала нәшриәттәре, китап һатыу ойошмалары, китапханалар, — тип аңлаттылар Өфө хакимиәтенең Мәҙәниәт һәм сәнғәт буйынса идаралығында.
Балалар китапханалары кескәй китап уҡыусылар өсөн «Бала саҡ юлдары буйлап китап менән» тип аталған мөйөш ойошторасаҡ, унда китап күргәҙмәләре һәм төрлө уйын майҙансыҡтары эшләйәсәк. Икенсе ҡаттағы фойела әҙәби геройҙар балы уҙасаҡ.
Шунда уҡ ҡаланың билдәле яҙыусыларынан автограф алыу ойоштороласаҡ. Улар үҙҙәренең әҫәрҙәрен генә тәҡдим итеп ҡалмай, шулай уҡ китап уҡыусылар менән осрашасаҡ, уларҙың һорауҙарына яуап бирәсәк. Баш ҡала китапханалары үткәрәсәк акцияла китапханаға яҙылырға саҡырыусы флаерҙар таратыласаҡ.


text:
Башҡортостан татарҙары Ҡазанға юлланды
Башҡортостандан ҙур төркөм Ҡазанға юлланды.
Дөрөҫөрәге бер түгел, ә ике төркөм юл алды Татарстандың баш ҡалаһына. Бында Бөтә донъя татар конгресының 4-се йыйыны үтә. Ошонда ҡатнашыу өсөн делегаттар һайлау үҙе бер мажараға тиң үтте. Башта рәсми хакимиәттәр Нур театрында йыйын уҙғарып 60 делегат һайланы. Араларында билдәле яҙҙыусы Нәжиб Асанбаев та бар.
Рәсми конференцияла ҡатнашҡан Бөтә донъя татарҙары йыйыны башҡарма комитеты рәйесе Ринат Закиров унда ҡарласаҡ төп мәсьәлә- татар телен һаҡлау, балаларҙы милли рухта тәрбиәләү тип билдәләне.


text:
Рөстәм Хәмитов газ шартлауынан зыян күргән Приют халҡына яңы йорттан асҡыстар тапшырҙыФото: Андрей Старостин
Рөстәм Хәмитов газ шартлауынан зыян күргән Приют халҡына яңы йорттан асҡыстар тапшырҙы
Рөстәм Хәмитов газ шартлауынан зыян күргән Приют халҡына яңы йорттан асҡыстар тапшырҙыФото: Андрей Старостин
Бөгөн Бәләбәй районының Приют ҡасабаһында 2012 йылдың 28 ғинуарында газ шартлауынан зыян күргәндәр өсөн күп фатирлы торлаҡ йорт сафҡа индерелде.
Хәтерегеҙгә төшөрәйек, фажиғә ул көндө биш кешенең ғүмерен өҙҙө һәм 16 ғаиләне өйһөҙ итте.
100 көн эсендә тиерлек төҙөүселәр емерелгән бинанан алыҫ түгел ерҙә өс ҡатлы торлаҡ йорт күтәрҙе.
Шартлауҙан зыян күргәндәргә яңы торлаҡ төҙөүгә республика бюджетынан 32 млн һумға яҡын аҡса бүленде.
Яңы фатир асҡыстарын Приют халҡына бөгөн Башҡортостан Президенты Рөстәм Хәмитов тапшырҙы. Янғындан зыян күргәндәрҙең барыһы ла 24 фатирлы йорттан торлаҡ алды. Ҡалған фатирҙар социаль торлаҡҡа мохтаж Приют халҡына биреләсәк.
Әйтергә кәрәк, яңы фатирҙар майҙаны буйынса ғаиләләрҙең фажиғәгә тиклем булған фатирҙарынан бер ҙә ҡалышмай.
— Приют халҡына – сабырлығы, төҙөүселәргә йылдам эшләүҙәре өсөн рәхмәт, улар ҡыҫҡа арала ихатаһында төҙөкләндерелгән балалар майҙансығы менән бергә яңы, сифатлы йорт күтәрә алды, — тине Рөстәм Хәмитов, ҡаза арҡаһында йортһоҙ ҡалғандарға асҡыстар тапшырып.
Үҙ сиратында, өй туйлаусылар Башҡортостан башлығына хәстәрлеге һәм ҙур ярҙамы өсөн рәхмәт белдерҙе.


text:
«Газпром нефтехим Салауат» һәм «Каустик» йәмғиәттәре араһындағы бәхәскә нөктә ҡуйылды
Башҡортостан Хөкүмәте Йортонда «Газпром нефтехим Салауат» асыҡ акционерҙар йәмғиәте һәм «Каустик» асыҡ акционерҙар йәмғиәте араһында этилен ташыу буйынса оҙайлы килешеүҙең төп шарттары мәсьәләләре буйынса Протоколға ҡул ҡуйылды.
Яҡтар яҡын арала өҫтәмә ваҡытҡа оҙайтыу мөмкинлеге менән биш йыллыҡ срокҡа иҫәпләнгән этилен ташыу буйынса оҙайлы килешеү төҙөү тураһында һөйләшеп килеште. Этилен ташыу күләме йылына 95 мең тоннанан кәм тәшкил итмәйәсәк, шул уҡ мәлдә «Газпром нефтехим Салауат» этилен ташыуҙы йылына 100 мең тоннаға еткереү өсөн бар көсөн һаласаҡ.
— Беҙ «Газпром нефтехим Салауат» һәм «Каустик» йәмғиәттәре араһындағы электән килгән хужалыҡ бәхәсендә килешеүгә өлгәшелеүенә ҡәнәғәтбеҙ, — тип хәлдәргә аңлатма бирҙе БР Хөкүмәте Премьер-министры урынбаҫары – иҡтисади үҫеш министры Владимир Балабанов. – Республиканың эре нефтехимия предприятиелары хеҙмәт коллективтарының тотороҡло эшләүен һаҡлап ҡалыу һәм уларҙы алдағы йылдарға эш менән тулыраҡ тәьмин итеүгә өлгәшеү был һөйләшеүҙәрҙең төп һөҙөмтәһе булды, тип хәбәр итә Башҡортостан Республикаһы Хөкүмәтенең матбуғат хеҙмәте.


text:
Стәрлетамаҡ уҡыусылары бушлай йөҙөргә өйрәнә
«Тау» компаниялар төркөмө «Мин йөҙә беләм!» акцияһын икенсе йыл рәттән үткәрә. Проект сиктәрендә Стәрлетамаҡ ҡалаһындағы дөйөм белем биреү учреждениеларының 2-4-се класс уҡыусылары ике ай дауамында тәжрибәле тренерҙар етәкселеге аҫтында бушлай йөҙөргә өйрәнә.
Проект тормошҡа ашырыла башланғандан алып бер мең ярымдан ашыу уҡыусы йөҙөргә өйрәнгән. Февраль аҙағында проектта ҡатнашыусы балаларҙың өсөнсө төркөмөн йөҙөргә өйрәтеү тамамланған. Йола буйынса, уҡытыу тамамланғас, тантаналы линейка ойошторола, унда проектта ҡатнашыусы барлыҡ балаларға дипломдар һәм бүләктәр тапшырыла.
Мартта киләһе төркөм өсөн дәрестәр башланасаҡ.


text:
8 августа Аксаков исемендәге паркта Ураҙа байрамына арналған сара үтә
Кесе йома, 8 августа, Аксаков исемендәге паркта «Ғаилә усағы. Ураҙа байрамы» исемле сара үтә. Байрамды ойоштороусылар булып Киров районы хакимиәте һәм «Оҫталар ҡалаһы» сығыш яһай.
Ойоштороусылар хәбәр итеүенсә, сара программаһында төрлө спорт-интеллектуаль уйындар, концерт, оҫталыҡ дәрестәре ҡаралған. Балалар өсөн махсус уйын программаһы ойоштороласаҡ.
Шулай уҡ сара сиктәрендә «Оҫталар ҡалаһы» менән тәҡдим ителгән күргәҙмә-йәрминкә эшләйәсәк, «Дармарка» һәм «Мәктәпкә әҙерләнергә ярҙам ит!» хәйриә акциялары үткәреләсәк. Байрам сиктәрендә йыйылған барлыҡ бүләктәр балалар йорттарында һәм күп балалы ғаиләләрҙә тәрбиәләнгән кескәйҙәргә тапшырыласаҡ.
Байрам ҡунаҡтарын күңелле сюрприздар көтә.
Сара 12.00 сәғәттә башлана.


text:
Октябрьский ҡала Советы эшкә тотондо
Октябрьский ҡалаһы ҡала округы Советы эшкә тотондо. Ҡала Советындағы 25 депутат араһынан – ике сәйәси партия вәкилдәре (18 берҙәм рәсәйле һәм өс коммунист) һәм дүрт партияһыҙ. Депутаттарҙың уртаса йәше – 45-55 йәш. Ҡала Советы составында – дурт ҡатын. Депутаттар корпусында – учреждение һәм предприятие етәкселәре, медицина, педагогия, спорт өлкәһе вәкилдәре, эшҡыуарҙар һәм пенсионерҙар.
Октябрьский ҡала Советының тәүге ултырышында уның рәйесе итеп – Айҙар Иманғолов, рәйес урынбаҫары – Юрий Корольков, Совет секретары итеп Фәнис Нурғәлиев һайланды. Депутаттар Советтың биш даими комиссияһын раҫланы. Улар — бюджет, һалымдар һәм йыйымдар буйынса; торлаҡ-коммуналь хужалыҡ, төҙөлөш, ер, экология һәм ғәҙәттән тыш хәлдәр мәсьәләләре буйынса; сәнәғәт, транспорт, элемтә, сауҙа һәм халыҡҡа башҡа төрлө хеҙмәттәр күрһәтеү буйынса; социаль-гуманитар мәсьәләләр, хоҡуҡи тәртип һаҡлау буйынса; Совет Регламентын үтәү, депутат статусы һәм этикеты буйынса комиссиялар. Совет Президиумы булдырылды.
Совет Октябрьский ҡалаһы ҡала округы хакимиәте башлығы вазифаһына конкурс үткәреү тураһында Положение һәм конкурс комиссияһы составын раҫланы. Конкурс 17 апрелгә билдәләнде.
Октябрьский ҡала Советының тәүге ултырышында Башҡортостан Президенты Хакимиәте етәксеһе урынбаҫары Марат Мәрҙәнов, ҡала округы хакимиәте башлығы Сергей Молчанов, ҡала округы хакимиәте, хоҡуҡ һаҡлау органдары, киң мәғлүмәт саралары вәкилдәре ҡатнашты.


text:
Башҡортостанда торлаҡ-коммуналь хужалыҡты яңыртыуҙың һигеҙ йыллыҡ дәүләт программаһы 22 процентҡа кәметелде
ӨФӨ, 2015 йыл, 18 март. /«Башинформ» мәғлүмәт агентлығы, Эльвира Латипова/.
2013-2020 йылдарға «Башҡортостан Республикаһының торлаҡ-коммуналь хужалығын яңыртыу һәм үҙгәртеп ҡороу» дәүләт программаһын финанслауҙың дөйөм күләме 22,2 процентҡа — 32 миллиард 649,5 миллион һумға тиклем кәметелде. Программаның үҙгәртелгән параметрҙары республика Хөкүмәте ҡарары менән раҫланған. Документ рәсми хоҡуҡи мәғлүмәт сайтында урынлаштырылған.
Программа эшләгән осорҙа республика бюджеты сығымдары бынан алдараҡ күрһәтелгән 11,89 миллиард урынына 6,58 миллиард һумға тиклем кәметелә. Урындағы ҡаҙнаның торлаҡ-коммуналь хужалығына сығымдары планлаштырылған 25,81 миллиард урынына 8,75 миллиард һумға тиклем төшә. Бюджеттан тыш сығанаҡтар 42,67 миллиардтан 1,73 миллиард һумғаса кәмене. Ошо сығанаҡтарҙан тыш, торлаҡ-коммуналь хужалыҡты үҙгәртеп ҡороуға булышлыҡ итеү фондынан (0,5 миллиард һум) һәм федераль бюджеттан (14,3 миллион) аҡса йәлеп ителә.


text:
Фото:
«Турфест- 2010» Архангел районында үтәсәк
Фото:
«Турфест-2010» Республика йәштәр туризм фестивале 14 июлдән 18-енә тиклем Архангел районының Абзан ауылы эргәһендә үтәсәк. Быйыл ул 20-се тапҡырына ойошторола.
БР Йәштәр сәйәсәте, спорт һәм туризм министрлығынан хәбәр итеүҙәренсә, слеттың маҡсаттары — Башҡортостан ҡалалары һәм райондарының, шулай уҡ күрше төбәктәрҙең йәштәр ойошмалары араһында бәйләнештәр урынлаштырыу һәм хеҙмәттәшлекте үҫтереү, спорт-масса эшен әүҙемләштереү, йәштәрҙең буш ваҡытын ойоштороуҙың яңы формаларын яҡлау, йәштәр туризмын популярлаштырыу.
Фестивалдә 16 йәшлек һәм унан өлкәнерәк спорт туризмы буйынса кәмендә III разряд спорт квалификацияһына эйә булған командалар һәм спортсылар ҡатнашасаҡ, ә 15 йәшлек ҡатнашыусылар кәмендә II разрядҡа эйә булырға тейеш.
Бынан тыш, ҡатнашыусыларҙы йыр, плакат, поход кухняһы, фотографиялар конкурстары һәм башҡалар көтә.
Еңеүселәр грамоталар, миҙалдар һәм приздар менән бүләкләнәсәк.


text:
Ҡариҙел районында үтәсәк велоуҙыш Бөтә донъя тәмәкенән баш тартыу көнөнә арнала
31 майҙа Ҡариҙел районында Бөтә донъя тәмәкенән баш тартыу көнөнә арналған велоуҙыш үтә. Спорт байрамы сәләмәт тормошто популярлаштырыу маҡсатында үткәрелә. 19 сәғәттә халыҡ биш километрлыҡ маршрутта көс һынашыу өсөн йыйыла. Район хакимиәтенең Физкультура һәм спорт буйынса комитеты начальнигы Вячеслав Симиряков был юлдың осраҡлы һайланмауы хаҡында әйтте.
— Асфальт түшәлгән, тигеҙ юл райондың иң матур урындарының береһе — Ҡариҙел йылғаһы буйында урынлашҡан. Шуға күрә уҙыш файҙалы ғына түгел, күңелле лә булмаҡсы, — тип һөйләне Вячеслав Симиряков.
Велоуҙыш сиктәрендә конкурстар һәм уйындар үткәреү планлаштырыла. Ярыш һөҙөмтәләре буйынса төрлө номинацияларҙа еңеүселәрҙе тәбрикләү ҡарала.


text:
1. Дөйөм ҡағиҙәләр
1.1. SMS–Чат, SMS–Викторина һәм SMS–Тауыш биреүҙә - артабан SMS–Интерактивта, Рәсәй Федерацияһында йәшәүсе бәлиғ йәшкә еткән физик шәхестәр, кеҫә телефоны абоненттары – артабан Ҡатнашыусылар, ҡатнаша ала.
1.2. SMS–Интерактивты ойоштороусы: БР «Башҡортостан» ТРК ДУП.
1.3. SMS–Интерактивты техник хеҙмәтләндереүсе: ЯСЙ «Нком-проект».
1.4. SMS-Интерактивта ҡатнашыу Ҡатнашыусының уның шарттарын үтәүгә ризалығын аңлата.
1.5. SMS-Интерактив «БЮТ» телеканалының, «Юлдаш» һәм «Спутник ҒM» радиостанцияларының яңылыҡтар сығарылышынан һәм реклама блоктарынан башҡа, тапшырыуҙарында көн һайын үткәрелә.
1.6. SMS-Интерактив «БЮТ» телеканалын, «Юлдаш» һәм «Спутник ҒM» радиостанцияларын популярлаштырыу маҡсатында уҙғарыла.
1.7 .SMS-Интерактивта Ҡатнашыусы ойоштороусы тәҡдим иткән ҡыҫҡа номерға кодлы һүҙ һәм SMS–хәбәрҙең тексы менән SMS-хәбәр ебәрергә тейеш.
1.8. Бер SMS–хәбәрҙә символдар һаны: рус телендә - 70, латин телендә – 160.
1.9. SMS–хәбәрҙең хаҡы SMS–Интерактивта файҙаланылған ҡыҫҡа номерҙан тора.
2. SMS–Интерактив ҡағиҙәләре
2.1. Ҡатнашыусыларға мәғлүмәттәр, теле- һәм радиотапшырыуҙар барышында SMS-Интерактивта ҡатнашыу ҡағиҙәләрен телеэкранда график ысул менән күрһәтеү, шулай уҡ www.tv-rb.ru сайтында урынлаштырыу юлы менән еткереләсәк.
2.2. SMS–Интерактивта 18 йәше тулған, Рәсәй Федерацияһында йәшәүсе Рәсәй Федерацияһы граждандары ҡатнаша ала. Улар исемлектә күрһәтелгән Операторҙар, йәки үҙ абоненттарына мәғлүмәт-күңел асыу хеҙмәте күрһәткән башҡа Операторҙар менән абонент килешеүе төҙөгән булырға тейеш.
2.3. SMS–Интерактивты үткәреү тәртибе: Викторинала ҡатнашырға теләгән абонент һорауға SMS яуап ебәрергә тейеш.
2.4. SMS–Интерактивта Ҡатнашыусыларҙың бөтә SMS–хәбәрҙәре, SMS–хәбәр ебәрелгән кеҫә телефоны һандары махсус мәғлүмәт базаһында һаҡлана, шулай уҡ модераторҙар тарафынан эшкәртелә.
2.5. Викторинала ҡатнашыу өсөн ебәрелгән SMS–хәбәрҙәр һаны сикләнмәй.
2.6. Номерға ебәрелгән SMS–хәбәрҙәр түләүле. Ҡатнашыусы тарафынан Номерға ебәрелгән бер SMS–хәбәрҙең хаҡы кеҫә телефоны Операторының тарифы менән билдәләнә.
3. Йомғаҡлау
3.1. SMS–Интерактив шарттары Интернетта www.tv-rb.ru сайтында һәм шулай уҡ башҡа реклама сараларында баҫыла.
3.2. Ойоштороусы SMS–Интерактив Ҡағиҙәләрен үҙгәртеүгә хоҡуҡлы. SMS–Интерактив ҡағиҙәләрен үҙгәртеү тураһында Ойоштороусы Ҡатнашыусыларға Интернет аша www.tv-rb.ru сайтында хәбәр итә.


text:
Ғинуар-сентябрҙә халыҡҡа түләүле хеҙмәтләндереүҙәр
Быйыл ғинуар-сентябрҙә Башҡортостанда халыҡҡа түләүле хеҙмәтләндереүҙәр күрһәтеү күләме 101,7 миллиард һум тәшкил итте. Сағыштырмаса хаҡтарҙа был күрһәткес былтырғынан 1,2 процентҡа кәмерәк.
Башҡортостанстат мәғлүмәттәренә ҡарағанда, хеҙмәтләндереүҙәрҙең дөйөм күләмендә 22 процент – транспорт, 18,2 – коммуналь, 14,1 – элемтә, 12 – торлаҡ, 10,3 процент көнкүреш хеҙмәтләндереүҙәре тәшкил итә.
Статистиктар көнкүреш хеҙмәтләндереүҙәре күләменең төп төрҙәре буйынса бүлеү тураһында ентеклерәк хәбәр итә. Туғыҙ айҙа, дөйөм алғанда, ул 11,1 миллиард һумлыҡ тәшкил иткән. Был 2008 йылдың ғинуар-сентябренә ҡарата 107,5 процент. Уның яртыһынан ашыуын торлаҡ ремонтлау һәм төҙөү тәшкил итә. Был категорияла ла уҙған йылдың ошо уҡ осоро менән сағыштырғанда күләмдәрҙең үҫеүе – 18,4 процентҡа – күҙәтелә. Шулай уҡ фотоателье, фото һәм кинолабораториялар хеҙмәтләндереүҙәре – 12, транспорт сараларын техник хеҙмәтләндереү һәм ремонтлау 8,6 процентҡа артығыраҡ.


text:
Башҡортостанда Россельхознадзор инспекторҙары 46 партия үҫентеләрҙе бракка сығарҙы
Апрелдәге Россельхознадзор рейдтары һөҙөмтәләре буйынса 46 партия емеш-еләк культуралары үҫентеләренең тейешле документтары булмауы асыҡланды. Былар 400 самаһы үҫенте. Ҡағиҙә боҙоуҙарға юл ҡуйған кешеләр административ яуаплылыҡҡа тарттырылды.
Үҫентеләр ултыртыу миҙгеле етеү менән Россельхознадзорҙың БР буйынса идаралығының орлоҡҡа контроль бүлеге инспекторҙары һатыуға сығарылған материалдарҙың сифатына контроллек итә. Үҫентеләрҙең сорттарын һәм сифатын таныҡлаусы документтарҙың булмауы – иң йыш күҙәтелгән ҡағиҙә боҙоуҙар иҫәбендә. Ғәҙәттә, һатыусылар үҙҙәренең ер участкалары булыуы хаҡында белешмә генә күрһәтә, әммә унда күрһәтелгән майҙанда был ҡәҙәр үҫенте алыуы мөмкин түгел.


text:
БР Хөкүмәтендә 2013 йылдың тәүге ярты йыллығында төбәкте социаль-иҡтисади йәһәттән үҫтереү һөҙөмтәләре буйынса ултырыш үттеФото: Олег Яровиков
БР Хөкүмәтендә 2013 йылдың тәүге ярты йыллығында төбәкте социаль-иҡтисади йәһәттән үҫтереү һөҙөмтәләре буйынса ултырыш үтте
БР Хөкүмәтендә 2013 йылдың тәүге ярты йыллығында төбәкте социаль-иҡтисади йәһәттән үҫтереү һөҙөмтәләре буйынса ултырыш үттеФото: Олег Яровиков
Башҡортостанда иҡтисади үҫеш темптары кәмене, был бюджеттың килем өлөшөнә кире йоғонто яһаны. Бындай шарттарҙа республикаға тәрәндән уйланған бюджет сәйәсәте кәрәк, ә министрлыҡ һәм ведомстволар эшмәкәрлегенең төп критерийы бюджет ресурстары менән идара итеү һөҙөмтәлелеге булырға тейеш. Был хаҡта БР Хөкүмәте ултырышында шаршамбы, 28 августа, Башҡортостан Президенты Рөстәм Хәмитов әйтте. Ултырыш 2013 йылдың тәүге ярты йыллығында төбәкте социаль-иҡтисади йәһәттән үҫтереү һөҙөмтәләренә, алдғы өс йылға күҙаллауҙарға һәм республикалағы бюджет һәм һалым сәйәсәтенең төп йүнәлештәренә арналды.
Рөстәм Хәмитов тәүге ярты йыллыҡта Башҡортостанды социаль-иҡтисади йәһәттән үҫтереүҙең төп күрһәткестәрен билдәләне. Шулай итеп, тулайым төбәк продукты был ваҡыт эсендә — 2 процентҡа (уртаса Рәсәй буйынса – 1,2 процент), сәнәғәт производствоһы – 1,3 процентҡа (Рәсәйҙә – 0,1 процентҡа), төп капиталға инвестициялар күләме 2,5 процентҡа артҡан (Рәсәйҙә – 1,5 процентҡа кәмегән). Шулай уҡ сит илдәрҙән йәлеп ителгән инвестициялар күләме ярайһы уҡ артҡан.
— Сит илдәрҙән йәлеп ителгән инвестициялар күләме 2,8 тапҡырға артып, 200 миллион АҠШ долларынан ашыу тәшкил итте, — тине Рөстәм Хәмитов. – Рәсәй Федерацияһында ул 32 процентҡа артҡан. Иҡтисадҡа һалынған инвестициялар күләме буйынса Волга буйы федераль округында элеккесә — өсөнсө урында, йән башына иҫәптә инвестициялар күләме буйынса алтынсы урында торабыҙ. Бер аҙ алға китеш бар, әммә был беҙ талап иткән һандар түгел әле.
Рентабелле эшләмәгән производстволар һаны Башҡортостанда 270-тән 300-гә тиклем артҡан.
Торлаҡ төҙөлөшө, Рөстәм Хәмитов иҫәпләүенсә, юғарыраҡ темптар менән үҫешергә тейеш. Ярты йыл эсендә бер миллион квадрат метрҙан ашыу торлаҡ төҙөлгән. Үткән йылдың ошо уҡ осоро менән сағыштырғанда, был 18 процентҡа күберәк. Ете ай күрһәткестәре буйынса торлаҡ төҙөлөшө күләменең үҫеүе 18,9 процент тәшкил иткән. Рәсәй буйынса күрһәткес – 6,2 процент. Дөйөм алғанда һәм йән башына иҫәптә торлаҡты файҙаланыуға тапшырыу буйынса республика Волга буйы федераль округында икенсе урында тора.
Президент һүҙҙәренсә, бюджет дефициты мәсьәләһе республикала ҙур ауырлыҡ менән хәл ителә.
— Ағымдағы йыл бюджеты яҡынса 18 миллиард һумлыҡ дефицит менән үтәлә. 2012 йылда ла беҙҙә ошондай уҡ һандар ине. Был мәсьәләне хәл итә алабыҙ, әммә йылдан йыл быны башҡарыу ауырыраҡ. Бюджет үтәлешендә көсөргәнешлек һиҙелә.
Ете ай йомғаҡтары буйынса бюджеттың килем өлөшө, үткән йыл кимәле менән сағыштырғанда, бер аҙ кәмегән. Сығымдар 5,2 процентҡа артҡан.
Ағымдағы йылда бюджет дефицитын ҡаплауҙа, Рөстәм Хәмитов һүҙҙәренсә, «Транснефть» компанияһының бүлендек йәмғиәттәренең миноритар акциялар пакеттарын һатыу ярҙамға килгән. Һөҙөмтәлә республика 15 миллиард һум аҡса алған.
— Киләһе йылда акциялар пакеттарын һатыуҙан бындай күләмдә аҡса алыуҙы көтөргә ярамай, — тине БР Президенты. – Шулай ҙа был эште дауам итергә тейешбеҙ.


text:
Башҡортостанда вируслы талпан энцефалиты менән ауырыу осрағы теркәлгән
Башҡортостан эпидемиологтары быйылғы йылда тәүге вируслы талпан энцефалиты раҫланған осраҡты теркәгән. Бөгөнгө көндә республика райондарының береһендә йәшәгән оло кеше дауаланыу курсы үткән, һәм уның сәләмәтлеге хәүеф тыуҙырмай.
БР буйынса Роспотребнадзор Идаралығы мәғлүмәте буйынса, 24 июнгә ҡарата республиканың дауалау-профилактика учреждениеларына талпан ҡаҙалған 12389 кеше мөрәжәғәт иткән, шуларҙың 26,0% балалар.
«Башҡортостан Республикаһында Гигиена һәм эпидемиология үҙәге» федераль дәүләт һаулыҡ һаҡлау учреждениеһы лабораторияһы менән 1 апрелдән 5333 талпан тикшерелгән, шуларҙың 87 (1,6%) талпан энцефалиты вирусы менән зарарланған булыуы асыҡланған.
Иммуноглобулин профилактикаһын 2983 кеше алған (мөрәжәғәт иткәндәрҙең 24%), шул иҫәптән 2120 бала (65%).


text:
Мортаза Рәхимов Александр Ананенков менән осрашты
5 июндә Республика йортонда Башҡортостан Президенты Мортаза Рәхимов "Газпром" асыҡ акционерҙар йәмғиәте Идараһы рәйесе урынбаҫары Александр Ананенков менән осрашты.
Республиканың "Газпром" концерны менән үҙ-ара хеҙмәттәшлек тураһында килешеү сиктәрендә алып барылған эшмәкәрлектәрен киңәйтеү мәсьәләләре тикшерелде. Мортаза Рәхимов менән Александр Ананенков килешеүҙе тормошҡа ашырыу барышын ыңғай баһаланы. Атап әйткәндә, Башҡортостанда газ үткәреү кимәле юғары булыуы һәм "Газпром" акционерҙар йәмғиәтенең социаль инфраструктураны үҫтереүгә ҙур өлөш индереүе билдәләнде. Мортаза Рәхимов фекеренсә, республиканың "Газпром" асыҡ акционерҙар йәмғиәте менән хеҙмәттәшлеге Башҡортостандың иҡтисади ҡеүәтен артабан нығытыуға һәм уның энергетик именлеген тәьмин итеүгә булышлыҡ итәсәк.
Шулай уҡ Башҡортостан предприятиеларында "Газпром" акционерҙар йәмғиәтенең инвестицион программаларын тормошҡа ашырыу тураһында ла һүҙ алып барылды.
Осрашыуҙа "Газпром трансгаз Өфө" яуаплылығы сикләнгән йәмғиәтенең генераль директоры Сергей Пашин ҡатнашты.


text:
Рөстәм Хәмитов 2015 йылда төбәк башлығы һайлауҙарында ҡатнашырға ниәтләнә
Башҡортостан Президенты Рөстәм Хәмитов «Комсомольская правда» гәзитендә баҫылған интервьюла 2015 йылда төбәк башлығы һайлауҙарында ҡатнашыуы тураһында әйтә.
— Һайлауҙарға барам. Күп проекттар башланған, уларҙы тамамларға кәрәк. Эшемде дауам итеүҙе теләүсе кешеләр ҙә байтаҡ. Улар миңә ышана. Мин уларҙың өмөттәрен өҙә алмайым, — тип белдерҙе Рөстәм Хәмитов.
Ваҡытынан алда һайлауҙар тураһындағы имеш-мимеш хәбәрҙәрҙе республика етәксеһе раҫламаны.
— Төбәк башлығы һайлауҙары 2015 йылдың көҙөндә үтергә тейеш. Улар ғәҙел көрәштә үтер тип ышанам, — тине Башҡортостан Президенты.


text:
«Башҡортостан» киностудияһында Асыҡ ишектәр көнө үткәрелә
3 мартта “Башҡортостан” киностудияһында Асыҡ ишектәр көнө үткәрелә. Ҡунаҡтарҙы киностудия хеҙмәткәрҙәре түгел, ә Санкт-Петербург дәүләт кино һәм телевидение университетының ҡабул итеү комиссияһы ағзалары – уҡыу йортоноң беренсе проректоры Галина Тихомирова, “Операторлыҡ оҫталығы” кафедраһы доценты, Рәсәй киноһы мэтры Эдуард Розовский, аудиовизуаль техника факультеты деканы профессор Евгений Осташевский ҡабул итәсәк.
Был сараның маҡсаты — буласаҡ абитуриенттарҙы университетҡа уҡырға инеү ҡағиҙәләре һәм Санкт-Петербург дәүләт кино һәм телевидение университеты студенттарының авторлыҡ эштәре менән таныштырыу. Бөгөн был уҡыу йортонда 50-нән ашыу ватандашыбыҙ уҡый.


text:
Өфөнән Баҡыға тура авиарейс асылды
21 декабрҙән башлап «Өфө» халыҡ-ара аэропортынан Әзербайжандың баш ҡалаһы Баҡыға аҙна һайын даими рейс башҡарыласаҡ. Пассажирҙар ташыу менән Өфө авиация баҙарында быйыл ноябрҙә эшләй башлаған «РусЛайн» авиакомпанияһы шөғөлләнә. 3 декабрҙән алып ул уңайлы CRJ-200 самолетында Минеральные Воды ҡалаһына пассажирҙар йөрөтә башланы.
«Өфө» халыҡ-ара аэропорты» асыҡ акционерҙар йәмғиәтенән хәбәр итеүҙәренсә, бөгөн «РусЛайн» бер нисә йүнәлештә осоштар яһай, улар араһында Краснодар, Яңы Уренгой, Нижневартовск та бар.


text:
Дмитрий Медведев менән Рөстәм Хәмитов Башҡортостандың һаулыҡ һаҡлау торошон тикшерҙе
Рәсәй Президенты Дмитрий Медведев Өфөгә эш сәфәре аҙағында Башҡортостан Президенты Рөстәм Хәмитов менән осрашты. Унда республиканың һаулыҡ һаҡлау системаһы торошо тикшерелде.
Дмитрий Медведев Ғ.Ғ.Ҡыуатов исемендәге республика клиник дауаханаһына юғары баһа бирҙе.
— Ауыр осраҡтарҙа махсус медицина ярҙамын күрһәтеүҙән тыш, шулай уҡ амбулатор дауалауҙың, ауырлыларға ярҙам күрһәтеү системаһының үҫеше мөһим. Республика ҙур, бынан тыш бындай проекттар демографик хәлде яҡшыртыуҙа ярҙам итә, — тип билдәләне ил башлығы.
Рөстәм Хәмитов һуңғы йылдарҙа Башҡортостанда был юҫыҡта күп нәмәләр эшләнеүе хаҡында һөйләне.
— Тәү сиратта, ҡалаларҙа ғына түгел, ауыл ерендә лә балаларға ярҙам күрһәтеүгә иғтибар бүләбеҙ, — тине ул. – Алдағы аҙнала республиканың төньяҡ-көнсығыш райондарының береһендә республиканың күсмә Советы үтәсәк, Башҡортостандың был өлөшөндә һаулыҡ һаҡлауҙы яңыртыу программаһы сиктәрендә биш район өсөн төбәк-ара медицина үҙәге төҙөләсәк. Унда ауыл халҡына юғары технологиялы ярҙам күрһәтеләсәк.
Башҡортостан Президенты бының айырыуса республика өсөн көнүҙәк булыуын һыҙыҡ өҫтөнә алды, сөнки төбәктә халыҡтың 40 проценты ауылдарҙа йәшәй. Рөстәм Хәмитов ауыл ерендә фельдшер-акушерлыҡ пункттары эшмәкәрлеге өсөн дә уңайлы шарттар булдырылыуын билдәләне. Быйыл ғына бында 100-ҙән ашыу фельдшер-акушерлыҡ пункты асылған. Шул уҡ ваҡытта Үҙәк район дауаханалары базаһы ла нығытыла, заманса төбәк-ара медицина үҙәктәре төҙөлә.
— Башҡортостанда һаулыҡ һаҡлауҙы яңыртыу программаһын тормошҡа ашырыу сиктәрендә ике йыл эсендә 15 миллиард һумдан ашыу аҡса үҙләштереләсәк, бындай ҙур аҡсалар өлкәгә тәүгә йүнәлтелә, — тип билдәләне Рөстәм Хәмитов. – 2012 йыл тамамланыуға һаулыҡ һаҡлау торошоноң яңы сифатына күсәсәкбеҙ.
Республика башлығы Дмитрий Медведевҡа республиканың һаулыҡ һаҡлау өлкәһендәге бер нисә эре проекты хаҡында һөйләне һәм федераль үҙәктең Башҡортостанға күрһәткән ярҙамы өсөн Рәсәй Президентына рәхмәтен белдерҙе.


text:
Фото:
Башҡортостанда 72 меңдән ашыу Бөйөк Ватан һуғышы ветераны йәшәй
Фото:
2012 йылдың 1 ғинуарына ҡарата алынған мәғлүмәттәргә ярашлы, республикала 72154 Бөйөк Ватан һуғышы ветераны йәшәй, тип хәбәр иттеләр Башҡортостандың Хеҙмәт һәм халыҡты социаль яҡлау министрлығында. «Ветерандар тураһында»ғы федераль законы менән социаль ярҙам саралары ҡаралған ветерандар ҙа улар иҫәбендә. Былар 2576 һуғыш инвалиды, 4774 Бөйөк Ватан һуғышында ҡатнашыусы, хәрәкәт итеүсе армия составына инмәгән ғәскәрҙә хеҙмәт иткән 1047 хәрби хеҙмәткәр, блокадалағы Ленинградта йәшәгән 223 кеше.
«Һуғыш, хеҙмәт һәм Ҡораллы көстәр ветерандары тураһында»ғы Башҡортостан Республикаһы Законы менән төбәктәге 63534 кешегә социаль ярҙам саралары билдәләнгән. Улар – һуғыш йылдарындағы фиҙаҡәр хеҙмәте өсөн наградланған тыл хеҙмәтсәндәре һәм ветерандары.
Министрлыҡ бөгөн Бөйөк Ватан һуғышы ветерандары алған дәүләт ярҙамы саралары тураһында иҫәп-хисап бирҙе. Был айлыҡ аҡсалата түләүҙәр, торлаҡ бинаға һәм коммуналь түләүҙәргә аҡсалата компенсациялар федераль ярҙам сараларына ҡарай.
«Һуғыш, хеҙмәт һәм Ҡораллы көстәр ветерандары тураһында»ғы БР Законына ярашлы, төбәк категорияһына ҡараған ветерандарға айлыҡ аҡсалата түләүҙәр башҡарылған. Тыл хеҙмәтсәндәре өсөн улар 415,34 һум тәшкил итә. Бынан тыш, торлаҡ бинаға һәм коммуналь хеҙмәттәргә түләүгә айлыҡ аҡсалата компенсациялар ҙа ҡаралған. Был түләүҙәрҙе БР Хеҙмәт һәм халыҡты социаль яҡлау министрлығының территориаль органдары йәшәү урыны буйынса түләй.
«Ветерандар тураһында» федераль законына ярашлы 2011 йылда Бөйөк Ватан һуғышы ветерандарына тораҡ биналарға һәм коммуналь хеҙмәттәргә түләүгә 82,8 млн һумлыҡ социаль ярҙам саралары күрһәтелгән. 2012 йылдың беренсе кварталында бындай түләүҙәр күләме 18,4 млн һумға еткән.
Республика ҡануниәтенә ярашлы, 2011 йылда башҡарылған айлыҡ аҡсалата түләүҙәр һәм торлаҡ бинаға һәм коммуналь хеҙмәттәргә түләүгә компенсацияларҙың дөйөм суммаһы 235,2 млн һумды тәшкил иткән. 2012 йылдың беренсе кварталында — 59,8 млн.


text:
Башҡортостан урмандарында 15 мең ҡырағай ҡабан иҫәпләнә
Башҡортостанда ҡабандар бер йылда 3 меңгә артҡан һәм бөгөн уларҙың иҫәбе 15 меңгә еткән, тип хәбәр иттеләр БР Ауыл хужалығы министрлығында үткән сусҡаларҙың Африка тағунын иҫкәртеү буйынса ғәҙәттән тыш комиссияһы ултырышында. Хәтерегеҙгә төшөрәйек, ҡырағай ҡабандар ауырыуҙы төп таратыусылар булып тора. Ошо сәбәпле 2007 йылдан алып Рәсәй Федерацияһы субъекттарында шәхси хужалыҡтарҙағы сусҡаларҙың Африка тағуны вирусы менән зарарланыуының 12 сығанағы асыҡланған. Шуға күрә әле ҡырағай хайуандар иҫәбен ҡыҫҡартыу бурысы ҡуйылған.
Шуға бәйле ҡыр ҡабандарына һунар асылған. Республиканың Экология һәм тәбиғәттән файҙаланыу министрлығы мәғлүмәтенә ярашлы, уҙған һунар миҙгелендә 1695 рөхсәт ҡағыҙы бирелгән булған. Лимит 2250 рөхсәткә тиң булғанда, 949 баш хайуан атып алынған.


text:
Мүк еләге
Мүк еләге (урыҫ. Клю́ква, лат. Oxycóccus) — арсан һымаҡтар ғаиләһенән күп йыллыҡ, йыл буйына йәшел, 75 см тиклем оҙонлоҡтағы ҡаты еп рәүешле түшәлеп үҫкән һабаҡлы мәңге йәшел түшәлеүсән ваҡ ҡыуаҡ.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Япрағы оҙонса-йомортҡа формаһында, ҡалын, ҡыҫҡа һаплы. Сәскәһе оҙон сәскә һабында, ал төҫтә; касаһы һәм тажы 4 бүлемле, һеркәсе 8. Сәскәлеге тәлгәш һымаҡ. Май—июндә алһыу ҡыҙыл сәскә ата. Емеше — һутлы ҡарағусҡыл ҡыҙыл еләк, август—сентябрҙә өлгөрә һәм үҫемлектә ҡар аҫтында яҙға тиклем һаҡлана. Башҡортостандың Урал алдының һәм Башҡортостан (Көньяҡ) Уралының төньяҡ өлөшөндә күтәренке һәм күсмә һаҙлыҡтарҙа үҫә. Дарыу үҫемлеге. Составында С, В1, В2 витаминдары, каротиндар, органик кислоталар, пектиндар, эфир майҙары булған еләген яңы йыйылған һәм эшкәртелгән килеш аҙыҡ итеп ҡулланалар. Япрағы сәй эсемлеге әҙерләү өсөн файҙаланыла. Яҙға тиклем тәмен юғалтмай. Ваҡ емешле М.е. БР‑ҙың Ҡыҙыл китабына индерелгән.
Таралыуы[үҙгәртергә | вики-тексты үҙгәртергә]
Мүк еләге һаҙлыкта үҫә, яҡтылыҡ яратыусан. 4 төрө билдәле, Евразияның һәм Төньяҡ Американың субарктик һәм уртаса бүлкәттәрендә таралған. Башҡортостанда 2 төрө үҫә.Тик бик һирәк осрай.
Иҫкәрмәләр[үҙгәртергә | вики-тексты үҙгәртергә]
- ↑ Oxycoccus в базе данных Index Nominum Genericorum (ING) (инг.) (Тикшерелгән 27 май 2009)
Әҙәбиәт[үҙгәртергә | вики-тексты үҙгәртергә]
- Губанов И. А., Киселёва К. В., Новиков В. С., Тихомиров В. Н. 1255. Achillea millefolium L. — Тысячелистник обыкновенный // Иллюстрированный определитель растений Средней России. В 3-х томах — М.: Т-во науч. изд. КМК, Ин-т технолог. иссл, 2004. — Т. 3. Покрытосеменные (двудольные: раздельнолепестные). — С. 319. — ISBN 5-87317-163-7. (урыҫ.)
- Ғүмәров В. З. Тыуған яҡтың шифалы үҫәмлектәре. —Өфө: Башҡортостан китап нәшриәте, 1996. −160 б. ISBN 5-295-01499-1


text:
"Өфөнефтехим"да - яңы генераль директор
"Өфөнефтехим" асыҡ акционерҙар йәмғиәтенең директорҙар
Советы 1 майҙан Вадим Николайчукты "Өфөнефтехим" асыҡ
акционерҙар йәмғиәте генераль директоры вазифаһына
тәғәйенләү тураһында ҡарар ҡабул итте.
Элек Николайчук "Өфөнефтехим" асыҡ акционерҙар
йәмғиәтенең башҡарыусы директоры ине.
Ошо уҡ ҡарар менән Виктор Ганцев 30 апрелдән шәхси
ғаризаһы нигеҙендә "Өфөнефтехим" акционерҙар йәмғиәтенең
генераль директоры вәкәләттәрен туҡтата. Ул холдинг эсендә
юғарыраҡ позицияға күсә, тиелә компания белдереүендә.
"Виктор Ганцев Өфө нефть эшкәртеү комплексын үҫтереү һәм
яңыртыу өсөн бик күп эшләне. Ул үҙ эшенең оҫтаһы, беҙ уның
тәжрибәһен, етәксе һәләтен юғары баһалайбыҙ. Һәм артабан да
хеҙмәттәшлегебеҙҙе дауам итергә ниәтләйбеҙ", — тип белдерҙе
"Система-Инвест" асыҡ акционерҙар йәмғиәтенең директорҙар
Советы рәйесе Александр Гончарук.
"Вадим Николайчук һуңғы йылдарҙа "Өфөнефтехим" асыҡ
акционерҙар йәмғиәтенең башҡарыусы директоры булды һәм
үҙен профессионал итеп күрһәтте. Уны генераль директор итеп
тәғәйенләүҙе дөрөҫ ҡарар тип иҫәпләйем", — тип белдерҙе
"Система-Инвест" асыҡ акционерҙар йәмғиәтенең генераль
директоры Виктор Хорошавцев.
Вадим Алексеевич Николайчук 1962 йылдың 22 октябрендә
Өфөлә тыуған. 1987 йылда Өфө нефть институтын тамамлаған.
Хеҙмәт эшмәкәрлеген 1983 йылда Өфө нефть эшкәртеү
заводында башлай. 1983-1985 йылдарҙа Совет Армияһы
сафында хеҙмәт итә. Институтты тамамлағандан һуң 1987
йылдан 1998 йылға тиклем Өфө нефть эшкәртеү заводында
оператор, ҡоролма начальнигы, цех начальнигы урынбаҫары,
цех начальнигы, производство начальнигы, баш технолог булып
эшләй. 1998 йылдан — "Башҡортостан нефть-химия компанияһы"
асыҡ акционерҙар йәмғиәтенең производство начальнигы
урынбаҫары, производство начальнигы.
2001 йылдан 2005 йылға тиклем — "Өфө нефть эшкәртеү
заводы" асыҡ акционерҙар йәмғиәтенең генераль директоры.
2006 йылдан — "Өфөнефтехим" асыҡ акционерҙар йәмғиәтенең
башҡарыусы директоры. Башҡортостан Республикаһының
атҡаҙанған химигы.


text:
Баш ҡала янында йылғаларҙың кимәле кәмей башланы – Башгидромет Фото: Олег Яровиков
Баш ҡала янында йылғаларҙың кимәле кәмей башланы – Башгидромет
Баш ҡала янында йылғаларҙың кимәле кәмей башланы – Башгидромет Фото: Олег Яровиков
ӨФӨ, 2016 йыл, 27 апрель. /«Башинформ» мәғлүмәт агентлығы, Ғәлиә Нәбиева/.
Башҡортостанда Өфө янында йылғаларҙың кимәле кәмей башланы. Иртәнге сәғәт 8-гә Ағиҙелдең кимәле 752 сантиметр тәшкил иткән. Һуңғы тәүлектә йылғала һыу 4 сантиметрға кәмене. Әле Шакша биҫтәһендә Ҡариҙелдең кимәле — 849 сантиметр.
Бочкарёв ауылы эргәһендә Дим йылғаһы ғына ташыуын дауам итә. Уның кимәле — 355 сантиметр.
Ташҡын кәмеүгә бара. Был хаҡта шишәмбе, 26 апрелдә, «Башинформ» агентлығында үткән матбуғат конференцияһында баш ҡала хакимиәтенең Граждандарҙы яҡлау идаралығы етәксеһе Рәсим Абдуллин хәбәр итте.
«Өфө биләмәһендә әле 50 йорт — һыу аҫтында. Ағиҙел, Ҡариҙел, Дим йылғалары ташыуҙан туҡтаны тиерлек. Бөгөндән һыу кире ҡайта башлаясаҡ, тип ышанайыҡ», — тине Рәсим Абдуллин.
Республиканың Ғәҙәттән тыш хәлдәр буйынса дәүләт комитеты рәйесе Фәрит Ғүмәров һүҙҙәренсә, хәҙер ташҡын эҙемтәләрен бөтөрөү ташҡынға ҡаршы сараларҙың төп фазаһы буласаҡ.


text:
Фото:
Марсель Сәлимов – Халыҡ-ара премия лауреаты
Фото:
Көлкө көнө алдынан Мәскәүҙән шаярып түгел, ә бик етди күңелле яңылыҡ алдыҡ: башҡорт яҙыусы-сатиригы Марсель Сәлимов Сергей Михалков исемендәге Халыҡ-ара әҙәби премия лауреаты булды. Бындай юғары наградаға яҡташыбыҙ «Кислер Компани» Нәшриәт йорто ярҙамында Яҙыусылар ойошмаларының халыҡ-ара берләшмәһе тарафынан иғлан ителгән «Йылдың иң шәп китабы» конкурсында еңеп сыҡҡаны өсөн лайыҡ булды. «Юмор һәм сатира» номинацияһында Марсель Сәлимовтың былтыр Зәйнәп Биишева исемендәге «Китап» нәшриәтендә баҫылып сыҡҡан һайланма әҫәрҙәренең беренсе томы еңеүсе тип танылды. Был йыйынтыҡҡа баш һүҙҙе совет һәм Рәсәй әҙәбиәте классигы Сергей Михалков яҙған: «Мин уҡыусыларҙы күренекле башҡорт яҙыусыһының яңы китабы сығыу шатлығы менән ҡотлайым. «Белым по чёрному» китабына яҙыусының халыҡ яратып ҡабул иткән әҫәрҙәре ингән. Уларҙа автор бөгөнгө тормошто, бер ни йәшермәй, асыҡтан-асыҡ һүрәтләй, йәмғиәтте һәм кешелекте борсоған көнүҙәк етешһеҙлектәрҙе ҡыйыу рәүештә тәнҡитләй».
Мар. Сәлим (уның әҙәби псевдонимы) – Өфөлә, Мәскәүҙә, Ҡазанда башҡорт, рус, татар телдәрендә сығарылған 25 китап авторы. Уның әҫәрҙәре 40-тан ашыу телгә тәржемә ителгән, Рәсәйҙең бик күп баҫмаларында һәм сит илдәрҙә баҫылып сыға. Ул Рус фән һәм сәнғәт академияһының мөхбир ағзаһы, Рәсәй Әҙәбиәт академияһының ағза-корреспонденты. Әлеге ваҡытта яҙыусы «Башҡорт сатира һәм юмор антологияһы»н төҙөү һәм баҫмаға әҙерләү өҫтөндә эшләй. Бөгөн – 1 апрель – ул, элекке йылдарҙағы кеүек, Хөсәйен Әхмәтов исемендәге Башҡорт дәүләт филармонияһы сәхнәһендә традицион «Көлкө байрамы»нда сығыш яһаясаҡ.


text:
Төбәктә яугир-интернационалист Рафаэль Ҡолһарин иҫтәлегенә көрәш буйынса ярыштар үтәсәк
2013 йылдың 5 апрелендә Йылайыр районының Юлдыбай ауылында яугир-интернационалист Рафаэль Ҡолһарин иҫтәләгенә арналған милли көрәш буйынса район-ара ярыштар үтә. Сара Дәүләт Думаһы депутаты Марсель Йосопов һәм «Бөтә Рәсәй билбау көрәше федерацияһы» дөйөм Рәсәй йәмәғәт ойошмаһы президенты Морис Йосопов ярҙамы менән үткәрелә.
Йәштәрҙә патриотизм тәрбиәләү, улар араһында алкоголизм, наркомания һәм тәмәке тартыуҙы иҫкәртеү, көрәште үҫтереү һәм популярлаштырыу турнирҙың төп маҡсаттары булып тора.
Яугир-интернационалист Рафаэль Ҡолһарин кубогына милли көрәш буйынса тәүге ярыштар 1990 йылда Йомағужа урта мәктәбендә үткәрелә. 1993 йылдан башлап был ярыштарҙа күрше райондарҙан да спортсылар ҡатнаша. Йылайыр районы хакимиәте башланғысы менән 1999 йылда ярыштар район-ара статусын ала.
Йыл һайын турнирҙа Урал аръяғының 120-гә яҡын иң көслө спортсыһы ҡатнаша. Быйыл Хәйбулла, Ейәнсура, Йылайыр, Бөрйән, Әбйәлил, Баймаҡ, Белорет райондарынан, Сибай, Күмертау ҡалаларынан көрәшселәр турнирҙа ҡатнашырға теләк белдергән.
Белешмә. Рафаэль Ҡолһарин Афғанстанда хеҙмәт иткән, хәрби хәрәкәттәрҙә ҡатнашҡан. 1981 йылдың 7 июлендә яуҙа дошмандың 9 ут нөктәһен юҡ иткән, ҡаты яраланған һәм госпиталдә яҡты донъя менән хушлашҡан. Хәрби операция өсөн «Ҡыҙыл Йондоҙ» ордены һәм СССР Юғары Советының почет грамотаһы менән наградланған. Яугир иҫтәлегенә Йомағужа ауылында обелиск урынлаштырылған.


text:
Республикала ҡумыҙсылар һәм өзләүселәр оҫталыҡтарын күрһәтәсәк
ӨФӨ, 2015 йыл, 20 март. /«Башинформ» мәғлүмәт агентлығы, Ләйлә Аралбаева/.
9 һәм 10 апрелдә Мәсетле районының Оло Ыҡтамаҡ ауылында Төбәк-ара ҡумыҙсылар һәм өзләүселәр конкурсы үтә.
Бәйге бишенсе тапҡыр уҙғарыла. Был күләмле сарала Башҡортостандан ғына түгел, шулай уҡ Алтай, Саха (Яҡут) республикаларынан, Пермь, Мәскәү, Силәбе ҡалаларынан 300-гә яҡын кеше ҡатнаша.
Конкурстың маҡсаты — башҡорт халҡының үҙенсәлекле музыка ҡоралын тергеҙеү, һаҡлау һәм пропагандалау, ҡумыҙ һәм өзләү сәнғәтен популярлаштырыу.
Башҡарыусыларҙың оҫталығы йылдан-йыл арта. Быға 2014 йылда Өфөлә ҡумыҙҙа уйнаусылар һәм өзләүселәр өсөн семинар үткәреү ҙә булышлыҡ итте. Семинарҙа ҡатнашыусылар Роберт Заһретдинов, Миңлеғәфүр Зәйнетдинов, Илһам Байбулдин кеүек виртуоз ҡумыҙсыларҙың тәжрибәһен үҙләштерә алды. Улар Алтай Республикаһынан «Тандак» халыҡ һәм өлгөлө ансамбль етәксеһе Роман Саланханов, Саха (Яҡут) Республикаһы варгансыларының халыҡ-ара йәмғиәте идараһы ағзаһы Ким Борисов менән берлектә жюри составында эшләйәсәк, тип хәбәр иттеләр ойоштороусылар.
Сараға ҡунаҡ сифатында республика тамашасылары яратып өлгөргән, 2013 йылда Гран-при яулаған, «Урал моңо-2014» халыҡ-ара конкурс-фестивале дипломанты Тюрген Камдың (Силәбе) килеүе көтөлә.
Конкурста ҡатнашыу өсөн ғаризаларҙы gukrcnt@mail.ru адресы буйынса ебәрергә кәрәк. Белешмә өсөн телефон: (347) 289-65-50, 289-66-96. Ғаризалар 2015 йылдың 1 апреленә тиклем ҡабул ителә.
Бәйгене Башҡортостандың Мәҙәниәт министрлығы, Республика халыҡ ижады үҙәге һәм Мәсетле районы хакимиәте ойоштора.


text:
Бөтә Рәсәй форумында агросәнәғәт комплексы үҫешенең үҙенсәлектәре тикшереләсәк
Башҡорт дәүләт аграр университетында 16 — 17 мартта «Агрокомплекс-2011» халыҡ-ара махсус күргәҙмәһе сиктәрендә ойошторолған «Хәҙерге этапта агросәнәғәт комплексы үҫеше үҙенсәлектәре» Бөтә Рәсәй фәнни-ғәмәли конференцияһы үтәсәк.
Юғары уҡыу йортоноң матбуғат үҙәгенән хәбәр итеүҙәренсә, форумда ҡатнашыусылар ауыл хужалығының артабанғы үҫеше буйынса мөһим мәсьәләләрҙе ҡараясаҡ: климат үҙгәреү шарттарында уңдырышлылыҡты күтәреү, тәбиғәт ресурстарын һөҙөмтәле файҙаланыу һәм һаҡлау, ветеринарияның көнүҙәк проблемалары, аҙыҡ-түлек технологияларын камиллаштырыу, малсылыҡ, архитектура, агроинженерия, иҡтисад һәм ауылдарҙы электрлаштырыу мәсьәләләре.
Сарала БР Ауыл хужалығы министрлығы, Рәсәй, Башҡортостан, Татарстан фәндәр академиялары вәкилдәре, алдынғы ауыл хужалығы предприятиелары етәкселәре һәм белгестәре ҡатнашасаҡ.


text:
Башҡортостанда ҡышҡылыҡҡа тейешле кимәлдән 11% күләмендә бесән әҙерләнгән
Мал аҙығы әҙерләү кампанияһы темптары һиҙелерлек артты, тип билдәләй БР Ауыл хужалығы министрлығы. Оператив мәғлүмәттәргә ярашлы, республика буйынса 131 мең гектар майҙанда мал аҙығы культуралары сабылған, был планға ҡарата 12 процент. Дүртөйлө, Йылайыр, Ҡырмыҫҡалы райондарында 20 проценттан ашыу майҙанда береннсегә сабыу үткәрелгән.
Ҡышҡылыҡҡа 31 мең тонна бесән һәм 248 мең тонна сенаж әҙерләнгән, был 4 һәм 11 процентты тәшкил итә. БР Ауыл хужалығы министрлығынан хәбәр итеүҙәренсә, бесән әҙерләүҙә Бүздәк районы аграрийҙары алдынғы урында. Улар талап ителгәндән 22 процент күләмендә бесән йыйған. Сенаж буйынса иң яҡшы күрһәткестәр ейәнсураларҙа — 40 процент. Баймаҡ, Благовар, Бүздәк, Күгәрсен, Көйөргәҙе, Мәләүез һәм Саҡмағош райондары 1800 тоннанан ашыу бесән туплаған. Ауырғазылар, дүртөйлөләр, ҡырмыҫҡалылар, стәрлетамаҡтар һәм саҡмағоштар сенаж буйынса иң күп запас әҙерләгән — 15-23 мең тонна.


text:
Төбәктә ит йәрминкәләрендә 500 тоннанан ашыу продукция һатылған
Республика аграрийҙары үткән ял көндәрендә ойошторолған ауыл хужалығы йәрминкәләрендә 203,8 тонна продукция һатҡан. 10-11 декабрҙә Өфөнөң һигеҙ сауҙа майҙанында һатыу ойошторолдо. Йәрминкәләр Белорет, Благовещен, Дәүләкән, Ишембай, Мәләүез, Нефтекама, Салауат, Сибай ҡалаларында үтте. Үткән ял көндәрендә 1089 һатыу урыны ойошторолдо. Яҡынса мәғлүмәттәр буйынса, был сараларҙа республиканан 33500 кеше аҙыҡ-түлек продукттары һатып алаған.
Һуңғы йәрминкәләрҙә ҡала халҡы һыйыр итенә өҫтөнлөк биргән. Ул 114 тоннанан ашыу һатылған. Шулай уҡ 37,6 тонна сусҡа ите һатылған. Үткән ял көндәрендә генә йәрминкәләрҙә 24,7 тонна йәш йылҡы ите һатып алынған. Ҡаҙ итен дә яҡшы алалар – 9,3 тонна һатылған. Ит йәрминкәләрендә йәмғеһе 553,9 тонна продукция һатылған, тип хәбәр иттеләр Башҡортостандың Сауҙа һәм ҡулланыусылар хоҡуҡтарын яҡлау буйынса дәүләт комитетынан.


text:
Рөстәм Хәмитов Стәрлетамаҡ халҡын ҡаланың 250 йыллығы менән ҡотланыФото: Олег Яровиков
Рөстәм Хәмитов Стәрлетамаҡ халҡын ҡаланың 250 йыллығы менән ҡотланы
Рөстәм Хәмитов Стәрлетамаҡ халҡын ҡаланың 250 йыллығы менән ҡотланыФото: Олег Яровиков
ӨФӨ, 2016 йыл, 13 сентябрь. /«Башинформ» мәғлүмәт агентлығы, Александр Смирнов/.
11 сентябрҙә Башҡортостан Башлығы Рөстәм Хәмитов Стәрлетамаҡҡа эш сәфәре барышында ҡаланың барлыҡҡа килеүенә 250 йыл тулыуға арналған тантанала ҡатнашты.
Рөстәм Хәмитов ҡала халҡын мөһим ваҡиға менән ҡотланы һәм Стәрлетамаҡтың үҫешенә ҙур өлөш индергән кешеләргә Башҡортостандың дәүләт наградаларын тапшырҙы.
– Стәрлетамаҡ Рәсәйҙең ил тарихында мөһим роль уйнаған терәк ҡалаларының береһе тип әйтергә мөмкин. Күп йылдар буйына Илек тоҙо 1766 йылда Екатерина II указы буйынса төҙөлгән Стәрлетамаҡ пристане аша илдең үҙәк төбәктәренә оҙатыла. Һуңынан ҡала өйәҙ статусын ала. Граждандар һуғышының һынылышлы йылдарында Автономиялы Башҡорт Совет Республикаһының баш ҡалаһы була, – тине Рөстәм Хәмитов. – Бөгөн Стәрлетамаҡ – Башҡортостандың ҙурлығы һәм ҡеүәте буйынса икенсе сәнәғәт, мәҙәни, белем биреү үҙәге. Тап ҡаланың предприятиелары арҡаһында республика илебеҙҙәге химия тармағы флагмандарының береһе статусын һаҡлап ҡала.
Республика Башлығы предприятиеларҙың инвестиция әүҙемлеге артыуын билдәләне. Быйыл алты айҙа инвестициялар күләме 50 миллиард һум самаһы тәшкил иткән, был уҙған йылдағы күрһәткестәрҙән 22 процентҡа күберәк. Дөйөм алғанда, һуңғы биш йылда ҡала иҡтисадына йәлеп ителгән инвестициялар 45 миллиард һумдан артҡан.
– Ҡаланың үҫеш ҡеүәте ҙур. Үҫеш, ҡыйыу идеялар өсөн мөмкинлектәр бар. Тап Стәрлетамаҡта йәшәргә, ғаилә ҡорорға теләгән йәштәр күп. Һуңғы сирек быуат эсендә стәрлетамаҡтар яҡынса 30 мең кешегә артҡан. Бөгөн ҡалала 280 мең самаһы кеше йәшәй һәм эшләй. Ул 70-тән ашыу милләт вәкиле өсөн тыуған йортҡа әүерелде. Бында килге генә килеп тора. Ҡалала уңайлы шарттар етерлек, – тип һыҙыҡ өҫтөнә алды төбәк етәксеһе. – Халҡы алсаҡ, тәртипле, яуаплы. Улар менән осрашҡанда, яңы объекттарҙа, төҙөлөштәрҙә булғанда быға тағы ла бер тапҡыр инандым. Эштәрен яратып башҡарыуҙары күренеп тора. Лайыҡлы хеҙмәтегеҙ һәм тормошҡа ыңғай ҡарашығыҙ өсөн ҙур рәхмәт.
Сығыштың тулы стенограммаһы һәм бүләкләнеүселәр исемлеге республика Башлығының рәсми сайтында баҫылған.


text:
Баш ҡалала 100-ҙән ашыу эре эш биреүсе йәштәр өсөн вакансиялар тәҡдим итәсәк
26-27 февралдә Өфө «ВДНХ-ЭКСПО» территорияһында «Йәштәргә — эш!» ХXV республика акцияһының I этабы үтәсәк.
Был көндәрҙә төрлө өлкәнән 100-ҙән ашыу эре эш биреүсе сауҙанан һәм төҙөлөштән алып белем биреүгә тиклем вакансиялар тәҡдим итәсәк. Үҙенә ярашлы вариантты бөтәһе лә: йәйге каникул ваҡытында студенттар ҙа, йәш белгестәр ҙә, һайлай аласаҡ.
«Йәштәргә — эш!» акцияһы бөтә республика буйынса ай дауамында барасаҡ.
Беренсе тапҡыр ул 2003 йылда уҙа һәм шунда уҡ йәштәр араһында популярлыҡ яулай. Йыл һайын акцияла 100000-дән ашыу йәштәр ҡатнаша.
Сара 15 сәғәттә башлана.
Ойоштороусылары – БР Йәштәр сәйәсәте һәм спорт министрлығы һәм Республика йәштәр мәшғүллегенә булышлыҡ итеү үҙәге.


text:
Рөстәм Хәмитов «Йыл кешеһе» конкурсы еңеүселәре менән осраштыФото: Олег Яровиков
Рөстәм Хәмитов «Йыл кешеһе» конкурсы еңеүселәре менән осрашты
Рөстәм Хәмитов «Йыл кешеһе» конкурсы еңеүселәре менән осраштыФото: Олег Яровиков
ӨФӨ, 2017 йыл, 11 ғинуар./«Башинформ» мәғлүмәт агентлығы, Александр Смирнов/. 10 ғинуарҙа Республика йортонда Башҡортостан Башлығы Рөстәм Хәмитов 2016 йылда «Республика Башкортостан» гәзите уҙғарған «Йыл кешеһе» конкурсы еңеүселәре менән осрашты.
— Был конкурс дүртенсе тапҡыр ойошторола. Гәзит республикала йәшәүсе иҫ киткес кешеләр, уларҙың эшләгән эштәре хаҡында һөйләп, яҡшы эш алып бара. Кире мәғлүмәт өҫтөнлөк иткән беҙҙең заманда, әлбиттә, яҡшы хәбәрҙәрҙең етмәүе ныҡ һиҙелә. Был юҫыҡта гәзит дөрөҫ йүнәлеш алған, ул үҙ уҡыусыларына һәйбәт мәғлүмәт бирә, – тине Рөстәм Хәмитов. – Тормошҡа ҡарата ошондай вайымлы мөнәсәбәтегеҙ өсөн рәхмәт һеҙгә. Киләсәктә лә һеҙгә эшегеҙҙә, эшмәкәрлегегеҙҙә ярҙам итергә теләйем.
Тикшерелгән үҙәк темаларҙың береһе – яңы биҫтәләр төҙөү һәм уларҙың инфраструктураһын үҫтереү.
Йылғала батып барған баланы ҡотҡарғаны өсөн наградаға лайыҡ булған Нәзифә Йомағужина төҙөлөп килгән Яңы Булгаков ауылында әле һаман бер ниндәй ҙә һаулыҡ һаҡлау һәм белем биреү учреждениеларының булмауы, транспорт тәьминәте мәсьәләләре тураһында һөйләне. Республика Башлығы был проблеманың күпселек яңы төҙөлөштәргә хас булыуын билдәләне.
— Кешеләрҙе алдау беҙҙең төҙөүселәрҙә һөнәргә әйләнде. Теләһә ҡайһы яңы төҙөлөп килгән биҫтәне алығыҙ. Иң тәүҙә кешене: «Беҙҙә мәктәп, балалар баҡсаһы, бөтә инфраструктура буласаҡ...», тип йәлеп итәләр. Ошоларҙың береһе лә юҡ. Һирәк осраҡтарҙа ғына эшҡыуарҙар төҙөй. Ҡалған осраҡтарҙа – был ҡыҙыҡтырғыс ҡына, – тине Рөстәм Хәмитов. – Төҙөүселәр менән килешелгән ер участкаларын ҡуртымға биреү килешеүҙәрен тағы ла бер ҡат тикшерергә ҡуштым. Әгәр мәктәп, дауахана, балалар баҡсаһы төҙөргә тейеш тип яҙылһа, улар уны мотлаҡ рәүештә эшләргә тейеш.
Белореттың Уҡшуҡ биҫтәһе урам комитеты рәйесе Милләт Әзекәев шулай уҡ инфраструктураны үҫтереү темаһын ҡуҙғатты. Элек Уҡшуҡ ҡасаба була, әммә уның ҡала менән берләшеүенән һуң ҡатмарлы мәсьәләләр килеп тыуа. Атап әйткәндә, фельдшер-акушерлыҡ пункты ябыла, кешеләргә әллә нисә саҡрымда урынлашҡан ҡала поликлиникаһына йөрөргә тура килә. Урындағы власть һәм шәхси эшҡыуарҙар тырышлығы менән, бюджет сараларын йәлеп итмәйенсә, быйыл фельдшер-акушерлыҡ пункты тергеҙелә. Хәҙер боҙ һырғалағы һәм мәҙәниәт йорто төҙөү мәсьәләһе өйрәнелә.
— Халыҡты ойоштора һәм уртаҡ эшкә дәртләндерә алыуығыҙ өсөн рәхмәт. Был бик мөһим, – тине республика етәксеһе.
Сығышы менән Ауырғазы районынан, хәҙер Ханты-Манси автономиялы округында йәшәгән Миҙхәт Хәсәнов үҙенең төҙөлөш өлкәһендә эшләү тәжрибәһе хаҡында һөйләне. Уның һүҙҙәренсә, бөгөн торлаҡтың бер квадрат метрын 25-30 мең һумға һалып була.
— Эшҡыуарҙар миңә: «Квадрат» өсөн 50 мең һумдан кәмерәк килеп сыҡмай», тиҙәр, – тине Рөстәм Хәмитов. – Мин уларҙан: «Бындай хаҡтарҙы һеҙ ҡайҙан алаһығыҙ?» тип һорайым. Баҡһаң, улар банкта процентҡа кредит ала һәм был проценттар торлаҡтың хаҡына инә. Ә һатып алыусының бында ни ҡатнашы бар, әгәр был уларҙың хәүефе һәм сығымы?
Торлаҡ төҙөлөшөн арзанайтыу темаһын ентекләберәк Рөстәм Хәмитов Миҙхәт Хәсәнов менән һуңғараҡ, шәхси осрашыу барышында белеште.
Республикала үтә еңел авиацияны үҫтереү хаҡында «Ротор» (Күмертау) тәжрибә-конструкторлыҡ бюроһы директоры Виктор Хрибков һөйләне. Уның һүҙҙәренсә, бөгөн «Ротор» тәжрибә-конструкторлыҡ бюроһы – ул илдә, Ғәҙәттән тыш хәлдәр министрлығынан һәм төбәк властарынан даими заказдар алып, ике урынлы вертолеттар һәм самолеттар етештереүсе берҙән-бер предприятие. Үтә еңел авиацияны артабан үҫтереү буйынса үҙ тәҡдимдәрен ул Башҡортостан Башлығына шәхси әңгәмәлә әйтте.
Осрашыуҙа шулай уҡ тирә-яҡ мөхитте һаҡлау, республика биләмәһендә бер төркөм геопарк булдырыу, хужаһыҙ хайуандар менән эш ойоштороу, үҙешмәкәр ижадты популярлаштырыу мәсьәләләре тикшерелде.
Конкурстың иң йәш лауреаты – Учалынан 11 йәшлек Айнур Мәннәнов һыу ташҡанда батып барған уҡыусыны ҡотҡара. Осрашыуҙан һуң республика Башлығы Айнур өсөн үҙенең эш кабинеты буйлап экскурсия ойошторҙо.
Хәтерегеҙгә төшөрәбеҙ, йыл һайын уҙғарылған «Йыл кешеһе» конкурсында «Республика Башкортостан» гәзитендә баҫылып сыҡҡан төрлө эшмәкәрлек өлкәһе вәкилдәре ҡатнаша. Әүҙем ижтимағи ҡараш, үҙ коллективы, республика һәм ил үҫешенә индергән өлөшө – төп баһалау сифаттары. Конкурсҡа йомғаҡ яһағанда журналистар менән бергә гәзит уҡыусылар ҙа ҡатнаша, улар бәйгеселәр тураһында мәҡәләләргә шылтыратып, хат яҙып һәм баҫманың сайтында аңлатма ҡалдырып баһа бирә.


text:
Өфө юлдарын яңыртыуға йыл һайын 3 миллиард һумға яҡын аҡса талап ителә
ШОС һәм БРИКС саммиттарына әҙерлек сиктәрендә Өфөнөң урам-юл селтәрен яҡшыртыу өсөн ҙур средстволар талап ителә.
— Был маҡсаттарға Башҡортостандың Юл фондынан йыл һайын яҡынса 3 миллиард һум аҡса бүлергә мөмкин, тип иҫәпләйем. Был сумма төбәк һәм муниципаль юлдарҙы ремонтлауға бер нисек тә йоғонто яһамаясаҡ, — тип билдәләне БР Транспорт һәм юл хужалығы буйынса дәүләт комитеты рәйесе Ильяс Мөниров саммиттарға әҙерлек буйынса ойоштороу комитеты ултырышында.
2013 йылға йәйәүлеләр өсөн дүрт ер өҫтө үткәүелен төҙөй башлау планлаштырыла. Әлеге ваҡытта, Ильяс Мөниров һүҙҙәренсә, йәйәүлеләр өсөн үткәүелдәр төҙөү буйынса проект документацияһы тулыһынса әҙер. «Ял» кафеһы янында үткәүел төҙөү өсөн шәхси инвестор средстволары йәлеп ителәсәк.
Чесноковка ауылы эргәһендә лә юл үткәргесе төҙөләсәк. Шулай итеп, Өфө — Аэропорт трассаһында бер светофор ҙа булмаясаҡ һәм унда кешеләрҙең сығыуы тыйыласаҡ.
— Ә бына Өфө – Ырымбур юлынан «Өфө» халыҡ-ара аэропортына тиклем 3,3 километр оҙонлоҡтағы юл һалыу мәсьәләһе асыҡ ҡала. Был мәсьәлә буйынса Федераль юл агентлығына һорау ебәрелде, әлеге объектты саммиттарға әҙерлек планына индереү тураһында һөйләшеүҙәр алып барыла, — тине Ильяс Мөниров.


text:
Октябрьский ҡалаһының «Илемпи» ансамбле Волга буйы федераль округында иң яҡшыһы тип танылды
Октябрьский ҡалаһындағы «Чуваш ен» йәмәғәт ойошмаһының «Илемпи» ансамбле Волга буйы федераль округының икенсе төбәк-ара сәнғәт фестивалендә иң яҡшыһы тип табылды.
Фестивалдә ансамбль сыуаштарҙың «Чуклеме» уңыш байрамы алдынан ҡатнашты. Сара һөҙөмтәләре буйынса, беҙҙең республика ансамбле дипломға лайыҡ булды, уға Һамар өлкәһе сыуаштарының төбәк йәмәғәт ойошмаһы президенты Людмила Павлова ҡул ҡуйҙы.
Икенсе тапҡыр үткәрелгән был фестиваль округ төбәктәрен мәҙәни йәһәттән берләштереү һәм һәр территорияның үҙенсәлеген күрһәтеү маҡсатында ойошторола.


text:
Ғәскәров ансамбле артистары Японияға Рәсәй мәҙәниәте фестиваленә осто
Фәйзи Ғәскәров исемендәге дәүләт академия халыҡ бейеүҙәре ансамбле йәкшәмбе, 6 октябрҙә, Японияға Рәсәй мәҙәниәте фестиваленә осто. Мәҙәниәт министрлығының матбуғат секретары Ләйлә Ишморатова әйтеүенсә, бейеүселәр Японияның дүрт ҡалаһында — Мусасино, Токио, Мито, Сиба – сығыш яһарға йыйына.
Уҙған аҙнала Парижда ЮНЕСКО штаб-квартираһында Башҡортостан Республикаһын презентациядау ваҡытында ғәскәровсылар ансамблдең 75 йыллығы айҡанлы абруйлы наградаға – «Донъя халыҡтары бейеүҙәре» программаһы өсөн «Биш ҡитға» («Пять континентов») алтын миҙалына һәм «Донъя илсеһе» дипломына лайыҡ булды.
— Бындай награда әлегә тиклем Рәсәйҙең бер коллективында – Игорь Моисеев исемендәге Дәүләт академия халыҡ бейеүҙәре ансамблендә генә бар ине, — тип билдәләне Ләйлә Ишморатова. — Ғәскәровсыларға награданы ЮНЕСКО-ның Генераль секретары Ирина Бокова тапшырҙы. Парижда артистар «Гөлнәзирә», «Зарифа» башҡорт бейеүҙәрен һәм «Калинка» рус бейеүен башҡарҙы.
Быйылғы миҙгелдә ансамбль яңы «Ғәскәров мираҫы – республика ҡаҙанышы» проектын тәҡдим итәсәк, унда Фәйзи Ғәскәров ҡуйған төрлө жанрҙағы хореографик композицияларҙан ҙур программа ҡуйыласаҡ. Уға 75 йыл буйына коллективтың репертуарынан төшмәгән классик бейеүҙәр, шулай уҡ тергеҙелгән номерҙар инәсәк. Программа премьераһы Өфөлә 21 һәм 27 декабргә планлаштырылған.
Ноябрҙә ансамбль Башҡортостандың Көньяҡ Урал төбәгенә гастролдәргә сығырға планлаштыра


text:
Салауатта яңы педиатрия бүлексәһе асылды
Бөгөн Салауатта «Медсервис» яуаплылығы сикләнгән йәмғиәте педиатрия бүлексәһенең икенсе сираты асылды. Был тантанала Башҡортостан Президенты Мортаза Рәхимов ҡатнашты.
— Медсанчастың икенсе сиратын асыуҙа ҙур ҡәнәғәтлек менән ҡатнашам, — тине республика башлығы. – Ике йыл элек беҙ дауалау учреждениеһының беренсе сиратын асҡайныҡ инде. Былар барыһы ла Башҡортостанда һаулыҡ һаҡлау проблемаларына ҙур иғтибар бирелеүе хаҡында һөйләй.
Быйыл Салауаттың дауалау учреждениеһы үҙенең 45 йыллыҡ юбилейын билдәләй. Поликлиника башта нефтехимиктарҙың һаулығын яҡшыртыу өсөн төҙөлдө. Хәҙер ул «Салауатнефтеоргсинтез» хеҙмәткәрҙәрен генә түгел, шулай уҡ мотлаҡ медицина страховкалауы программаһы сиктәрендә ҡаланың башҡа халҡын да хеҙмәтләндерә.
Медсанчасть күрһәткән хеҙмәтләндереүҙәр исемлеген киңәйтеү өсөн, бинаның бер өлөшөн педиатрия бүлексәһе итеп реконструкциялау тураһында ҡарар ҡабул ителде. Балалар амбулаторияһының беренсе сираты 2008 йылдың майында асылды. Былтыр йыл аҙағында реконструкция дауам иттерелде.
— Медсанчастың беренсе сиратын асҡандан һуң ике йылда 20 меңдән ашыу кеше тикшерелде һәм дауаланды. Икенсе сиратты асыу – Химиктар көнөнә һәм Халыҡ-ара балаларҙы яҡлау көнөнә ҡарата салауаттарға бик яҡшы бүләк, – тине «Салауатнефтеоргсинтез» асыҡ акционерҙар йәмғиәтенең генераль директоры Дамир Шәүәлиев. Ул Башҡортостан Президентына ҡала өсөн мөһим социаль объектты төҙөүҙә республиканан ярҙам күрһәткәндәре өсөн рәхмәт белдерҙе.
Башҡортостан Президенты медсанчасты ҡарап сыҡты. Уға заманса ҡорамалдар менән йыһазландырылған стоматология бүлексәһен, ортопед, окулист кабинеттарын күрһәттеләр. Экскурсия тамамланғандан һуң Мортаза Рәхимов ағастар ултыртыуҙа ҡатнашты.


text:
Республика Fitch Ratings агентлығының юғары кредит биреү рейтингына эйә булды
ӨФӨ, 2016 йыл, 7 июнь. /«Башинформ» мәғлүмәт агентлығы, Галина Бахшиева/.
Башҡортостан Fitch Ratings халыҡ-ара рейтинг агентлығының «AA+(rus)» кимәлендәге оҙайлы кредит рейтингына эйә булды, рейтинг буйынса прогноз — «Тотороҡло». Милли шкала буйынса рейтинг республикаға тәүге тапҡыр бирелде.
«Кредит рейтингы — кредиторҙар һәм инвесторҙарҙың ышаныс индексы, төбәктәге финанс системаһының ышаныслы булыуын күрһәтә, — тип билдәләйҙәр Башҡортостандың Финанс министрлығында. — Инвесторҙар кредит рейтингын кредит хәүефен һәм хәүеф өсөн премияны билдәләүҙең ябай ҡоралы сифатында файҙалана».
Халыҡ-ара шкала буйынса республикаға «BBB-» оҙайлы рейтингы бирелде. Был — инвестиция категорияһы рейтингы. Яҡшы кредит биреү һәләтлеген, республика бюджеты үтәлешенең һәйбәт күрһәткестәрен, бурыстың аҙлығын, төбәктең үҫешкән иҡтисадын һәм ҙур дәүләт секторын сағылдыра.
Fitch Ratings рейтингы кимәле буйынса Башҡортостан Мәскәү, Санкт-Петербург, Ханты-Манси автономиялы округы, Татарстан, Саха (Яҡут) Республикаһы, Новосибирск, Силәбе, Ленинград һәм Төмән өлкәләре менән бергә илдең тәүге ун төбәге иҫәбенә инә.
Fitch Ratings рейтинг агентлығы Standard & Poor’s һәм Moody's менән бер рәттән өс ҙур халыҡ-ара рейтинг агентлыҡтары иҫәбендә.


text:
4604 ғаилә әсәлек капиталын торлаҡ кредитын ҡаплауға файҙаланды
Бөгөнгө көнгә республикабыҙҙан 4604 ғаилә әсәлек капиталы средстволарын торлаҡ кредиттарын ҡаплауға йүнәлтергә ҡарар итте. Дөйөм алғанда, был 1,2 миллиард һум, тип хәбәр иттеләр Рәсәй Пенсия фондының БР буйынса бүлексәһе матбуғат хеҙмәтендә.
Бынан тыш, әсәлек капиталы средстволарынан 12 мең һум күләмендә бер тапҡыр түләнә торған пособиелар биреүгә 57 меңдән ашыу ғариза ҡабул ителде, ғаиләләр уларҙы көндәлек ихтыяждарына тотона ала. 51176 ғаилә бындай түләүҙе алды ла инде.
Һуңғы сара ваҡытлыса характерҙа. 2007 йылдың 1 ғинуарынан 2009 йылдың 30 сентябренә тиклем әсәлек капиталына хоҡуҡ алған ғаиләләр бер тапҡыр түләнә торған пособие алыуға ғаризаны 2009 йылдың 31 декабренән дә һуңға ҡалмайынса бирергә тейеш. Әгәр хоҡуҡ 2009 йылдың 1 октябренән 2009 йылдың 31 декабренә тиклем тыуған осраҡта – 2010 йылдың 31 мартынан да һуңға ҡалмайынса. Үҙең менән паспорт, әсәлек капиталына сертификат һәм иҫәп реквизиттары тураһында банк белешмәһе килтереү етә, ике ай эсендә 12 мең һум аҡса һеҙҙең иҫәпкә күсереләсәк.
2009 йылда республикала әсәлек капиталына 27,3 мең сертификат бирелде, был 2008 йылдың ошо уҡ осорондағынан 1,3 тапҡырға күберәк. 2007 йылдың башынан алып бөгөнгә тиклем иһә бөтәһе 67449 сертификат бирелде.


text:
Ғәскәров исемендәге бейеүҙәр ансамбле солисы Зилара Әйүпова яҡты донъянан китте
ӨФӨ, 2014 йыл, 22 сентябрь. /«Башинформ» мәғлүмәт агентлығы, Ләйлә Аралбаева/.
20 сентябрҙә 82-се йәшендә Фәйзи Ғәскәров исемендәге Дәүләт академия халыҡ бейеүҙәре ансамбле солисы, БАССР-ҙың атҡаҙанған артисы Зилара Әйүпова яҡты донъянан китте.
Зилара Ғайса ҡыҙы Әйүпова 1933 йылдың 15 июнендә Мәсетле районының Абдулла ауылында тыуған. 20 йыл дауамында, 1955-1975 йылдарҙа Башҡорт дәүләт халыҡ бейеүҙәр ансамбле солисы була.
Зилара Әйүпованың башҡарыу алымы өсөн йомшаҡлыҡ, нәфислек, тәбиғилек, хәрәкәттәрҙең нескәлеге, матур пластика һәм ҡулдарҙың ғәҙәти булмаған һығылмалығы хас. Зилара Әйүпованың үҙенсәлекле һәләте «Бишбармаҡ», «Өс туған», «Аио», «Һинд бейеүе», «Ете ҡыҙ», «Ҡәҙрил», «Кейәү егет», «Гөлнәзирә», «Шаян ҡыҙҙар» бейеүҙәрендә сағыла.
Зилара Әйүпова – 1959 йылда Венала VII бөтә донъя йәштәр һәм студенттар фестивале лауреаты (икенсе дәрәжәләге көмөш миҙал), Мәскәүҙә башҡорт сәнғәте һәм әҙәбиәте декадаһында (1955) ҡатнашҡаны өсөн «Почёт билдәһе» ордены менән бүләкләнгән.
Зилара Әйүпованың үҙенсәлекле ижады тураһында иҫтәлек йөрәктәрҙә мәңге һаҡланасаҡ.


text:
26 март
26 март — григориан стиле буйынса йылдың 85-се (кәбисә йылында 86) көнө. Йыл аҙағына тиклем 280 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
Тарихи ваҡиғалар[үҙгәртергә | вики-тексты үҙгәртергә]
- 1830 — Мормон китабы баҫыла.
- 1871 — Париж коммуннаһы советы һайлана.
- 1872 — Рәсәйҙә беренсе почта карточкаһы сыға.
Был көндө тыуғандар[үҙгәртергә | вики-тексты үҙгәртергә]
- 1888 — Вәлиев Мәсәлим Мөшәрәп улы — композитор, дирижёр, башҡорт профессионал музыка сәнғәтенә нигеҙ һалыусы. Беренсе башҡорт операһын яҙыусы.


text:
Йәштәр йәмәғәт палатаһы ағзалары Этика кодексын әҙерләгән
Башҡортостандың йәш парламентарийҙары «БР Дәүләт Йыйылышы – Ҡоролтай ҡарамағындағы Йәштәр йәмәғәт палатаһының Этика кодексы»н ҡабул итергә планлаштыра. Был һорау Йәштәр йәмәғәт палатаһының шаршамбы, 27 февралдә, үтәсәк ултырышының көн тәртибенә индерелгән. Ошоға бәйле Йәштәр йәмәғәт палатаһы эшмәкәрлеге тураһындағы положениеға тейешле төҙәтмәләр тәҡим ителәсәк.
— Йәштәр палатаһы ағзалары закондар сығарыу органы ҡарамағында Этика комиссияһын булдырыу тураһында ҡарар ҡабул итте, — тип һөйләне республиканың Дәүләт Йыйылышы ҡарамағындағы Йәштәр йәмәғәт палатаһы рәйесе Николай Самойленко. – Был комиссия эшмәкәрлегенең һөҙөмтәлелеге буйынса нормалар һәм критерийҙар әҙерләнде, улар Этика кодексына индерелде.
Шуны ла билдәләп үтергә кәрәк, документ тулыһынса йәш парламентарийҙар менән әҙерләнгән. Уны формалаштырыу стадияһында Йәштәр палатаһы ағзалары үҙ тәҡдимдәрен һәм төҙәтмәләрен индергән. Уларҙың барыһы ла иҫәпкә алынған. Йәштәр палатаһының сираттағы ултырышында Этика кодексын ҡабул итеү планлаштырыла.


text:
29 март
29 март — григориан стиле буйынса йылдың 88-се (кәбисә йылында 89) көнө. Йыл аҙағына тиклем 277 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Рәсәй — Юридик хеҙмәт белгестәре көнө.
Тарихи ваҡиғалар[үҙгәртергә | вики-тексты үҙгәртергә]
- 1967 — Беренсе француз һыу аҫты кәмәһе һыуға төшөрөлә.
- 1974 — Mariner 10 Америка космик корабле Меркурий планетаһын фотоға төшөрә.
Был көндө тыуғандар[үҙгәртергә | вики-тексты үҙгәртергә]
Был көндө үлгәндәр[үҙгәртергә | вики-тексты үҙгәртергә]
- 1988 — Закиров Әхмәт Закир улы, Бөйөк Ватан һуғышында ҡатнашыусы, Советтар Союзы Геройы (1944).


text:
Экологтар көнө менән!
Илебеҙҙә бөгөн Экологтар көнө билдәләнә. Шул уңайҙан Башҡортостан Республикаһы Президенты Мортаза Рәхимов республиканың тәбиғәтте һаҡлау хеҙмәте хеҙмәткәрҙәрен һәм ветерандарын һөнәри байрамдары менән ҡотланы. Унда шулай тиелә:
«Башҡортостан – Рәсәй Федерацияһының индустриаль яҡтан алға киткән алдынғы төбәктәренең береһе. Һәм тирә-яҡ мөхитте һаҡлау,тәбиғәт ресурстарын рациональ файҙаланыуға һәм экологик хәүефһеҙлекте тәьмин итеүгә беҙҙә махсус иғтибар бирелә. «Башҡортостан Республикаһы экологияһы һәм тәбиғәт ресурстары» айырым маҡсатлы программаһы уңышлы үтәлә. Экологик именлекте тәьмин итеү буйынса норматив хоҡуҡ базаһы камиллаша. Һуңғы йылдарҙа республика илдең тәбиғәт ресурстарын нығытыу һәм һаҡлау мәсьәләләре буйынса Рәсәй кимәлендәге мөһим кәңәшмәләр һәм конференцияларҙы үткәреү урынына әүерелә бара.
Тораҡ пункттарын төҙөкләндереү, уникаль ландшафттарҙы һаҡлап алып ҡалыу буйынса йәмәғәтселек хәрәкәтенең киң күләмлегә әйләнә барыуы ҡыуандыра.
Тирә-яҡ мөхитте һаҡлау өлкәһендә өлгәшелгән уңыштар – изге эшенә тоғро юғары квалификациялы белгестәрҙең, ысын профессионалдарҙың һәм тыуған еренең патриоттарының арымай-талмай эшләүенең һөҙөмтәһе ул!
Беҙҙә тәбиғәт байлыҡтарын һаҡлау һәм тулыландырыу бурыстары артабан да эҙмә-эҙлекле, системалы тормошҡа ашырылыр, тирә-яҡ мөхит кешеләрҙе үҙенең ҡабатланмаҫ гүзәллеге менән һәр саҡ ҡыуандырһын өсөн мөмкин булғандың барыһы ла эшләнер, тип ышанам.
Һеҙгә ныҡлы һаулыҡ, именлек һәм бәхет, тыуған Башҡортостаныбыҙ һәм бөтә Рәсәй хаҡына хеҙмәтегеҙҙә артабан да уңыштар теләйем!
Башҡортостан Республикаһы Президенты М. Рәхимов».


text:
Рөстәм Хәмитов мәғариф системаһының яңы уҡыу йылына әҙерлек кимәле буйынса кәңәшмәлә ҡатнашты
26 августа Башҡортостан Президенты Рөстәм Хәмитов мәғариф системаһының 2013-2014 уҡыу йылына әҙерлек кимәле буйынса кәңәшмәлә ҡатнашты. Сараны видеоконференция режимында Рәсәй Хөкүмәте рәйесе Дмитрий Медведев үткәҙе.
Кәңәшмәлә 2 сентябрҙә Рәсәйҙә 13,5 миллион баланың, шул иҫәптән 1,5 миллион беренсе класс уҡыусыһының мәктәпкә барыуы билдәләнде, тип хәбәр иттеләр төбәк башлығының матбуғат хеҙмәтенән. Дмитрий Медведев хәбәр итеүенсә, Хөкүмәт һәм белем биреү учреждениелары алдында балаларҙың уҡыуын «ҡыҙыҡлы, уңайлы һәм, әлбиттә, хәүефһеҙ» итеү бурысы тора.
Дмитрий Медведев һүҙҙәренсә, төбәк мәғариф системаларын финанслауға ағымдағы йылда яҡынса 40 миллиард һум аҡса йүнәлтеләсәк, ә 2011 йылдан башлап был маҡсаттарға йәмғеһе 120 миллиард һум бүленгән.
Кәңәшмәлә билдәләүҙәренсә, биш йыл эсендә биналары авария хәлендә тип танылған мәктәптәр һаны ике тапҡырға тиерлек кәмегән.
— Әммә, быға ҡарамаҫтан, был проблема көнүҙәк булып ҡала, уны тулыһынса хәл итеү өҫтөндә уйларға тейешбеҙ, — тине Дмитрий Медведев.
Рәсәй Хөкүмәте рәйесе алдағы ваҡытта бөтә мәктәптәрҙә лә, хатта иң төпкөлдә урынлашҡан уҡыу йорттарында, балалар өсөн туҡланыу ойоштороу мәсьәләһен хәл итеп буласағына ышаныс белдерҙе.


text:
Башҡортостан Президенты Йылайырҙағы мәктәп төҙөлөшөн тикшерҙе
Йылайыр районы үҙәгендә Башҡортостан Президенты Рөстәм Хәмитов 340 урынлыҡ мәктәп төҙөлөшөн тикшерҙе. 121 млн һумлыҡ дөйөм белем биреү учреждениеһы 2009 йылдың апрелендә төҙөлә башлаған. Бөгөнгө көндә 93 миллион һумдан ашыу сумма үҙләштерелгән.
Әлеге ваҡытта фундаменты, стеналары, таяуҙары һәм ҡыйығы күтәрелгән, биналарҙы биҙәү, тышҡы инженерлыҡ селтәрҙәрен, сантехниканы монтажлау, территорияһын төҙөкләндереү эштәре алып барыла. Төҙөлөш-монтажлау эштәрен тулыһынса тамамлау октябргә планлаштырылған.
Шул уҡ ваҡытта әле һаман трансформатор подстанцияһы һәм модулле ҡаҙанлыҡ һатып алынмаған һәм урынлаштырылмаған. Ҡаҙанлыҡ, мәктәп өсөн ҡорамалдар һәм инвентарь һатып алыу октябрҙең икенсе яртыһына ғына планлаштырыла. Шуға күрә ул 2011 йылдың декабренән иртәрәк асылмаясаҡ.
Рөстәм Хәмитов уларҙың визиты ваҡытында уҡыу йортонда ниңә төҙөлөш эштәренең алып барылмауы менән ҡыҙыҡһынды һәм төҙөлөш тиҙлеген арттырыуҙы талап итте.


text:
Нимә ул инновациялар?
- Подробности
- Родительская категория: Мәҡәләләр
- Опубликовано 05.05.2008 10:49
Инновацион типтағы иҡтисадты формалаштырыу Рәсәйҙең 2020 йылға тиклем үҫеш программаһында һалынған. Әммә беҙҙең беребеҙ ҙә "инновацион иҡтисад"тың нимәнән ғибәрәт булыуын аңламаған кеүек тәьҫир ҡала.
Ә хәҙер киләһе терминға күсәйек - инновация системаһы, йәки ҡатмарлыраҡ итеп әйткәндә, "инновация инфраструктураһы". Нимә һуң ул? Андрей Лебедев әйтеүенсә, РФ Иҡтисади үҫеш һәм сауҙа министрлығында был мәсьәләне түбәндәгесә аңлаталар.
Инновацион системала беренсе этап булып, министрлыҡ вәкилдәре фекеренсә, бизнес-инкубаторҙар булдырыу торорға тейеш.
Беҙҙең илдә улар тураһында иң алда телгә алдылар, һәм был осраҡлы күренеш түгел, инкубаторҙар - тыуып килеүсе бизнесҡа ярҙам итеүҙең башланғыс стадияһы бит. Бизнес-инкубатор төшөнсәһе үҙ эсенә нимәләрҙе индерә һуң? Был дәүләт тарафынан булдырылған инфраструктура, унда төрлө иҡтисади "елдәргә" "һыуыҡтарға" һәм башҡа агрессив мөхиткә бирешеүсән башланғыс бизнес өсөн мөмкин тиклем ҙурыраҡ льготалы шарттар бар.
Бөгөнгө көндә Иҡтисади үҫеш һәм сауҙа министрлығы программаһында йөҙ бизнес-инкубатор төҙөү планлаштырылған, уларҙың ҡырҡы ғәмәлдә лә инде (йәки яңы-яңы эшләй башлай), алтмышы - төҙөү йәки реконструкциялау стадияһында. Киләсәктә биш йөҙгә еткереү күҙаллана. Андрей Лебедев әйтеүенсә, был әлегә планлаштырылған һандар ҙа артыҡ ҙур түгел. Сағыштырыу өсөн белгес ҡытай коллегаларын миҫалға килтерә: бөгөн Ҡытайҙа 800 бизнес-инкубатор эшләй, ә 2008 йыл аҙағына был һанды меңгә еткереү планлаштырыла.
Нисек кенә булмаһын, бизнес-инкубаторҙар, эшҡыуарҙар эш башлаған осорҙа етди ярҙам булып торһа ла, проблеманы хәл итмәй әле. Һәм министрлыҡ программаһында хронология буйынса технопарктар (ғилми-тикшеренеү эшмәкәрлеге, тәжрибә-конструкторлыҡ эштәре, шулай уҡ тәжрибә һәм ваҡ сериялы етештереү өсөн тәғәйенләнгән производство майҙансыҡтары) килә.
Инновацион системаның киләһе этабы - венчур фондтары (ғилми-техник өлкә предприятиеларына ярҙам күрһәтеүсе компаниялар). Бындай фондтар шәхси-дәүләт партнерлығы принциптарында төҙөлә. Был нимәне аңлата һуң? Министрлыҡ планлаштырыуынса, фонд средстволарының илле процентын дәүләт индерәсәк, ә ҡалғанын шәхси бизнес өҫтәйәсәк. Фонд аҡсаһы менән конкурс нигеҙендә һайланған махсус компания идара итәсәк.
Ахыр килеп, инновацион инфраструктураның тағы бер звеноһы - туранан-тура инвестиция фондтары һәм гарантия фондтары. Һуңғылары залог тәьминәте булмаған эшҡыуар өсөн гарантия йөкләмәләре бирә.
Башҡортостанда инновацион инфраструктура ниндәй этапта һуң?
БР сәнәғәт, инвестиция һәм инновация сәйәсәте министры урынбаҫары Евгений Сафоновтың һүҙҙәренә ҡарағанда, Башҡортостанда инновация эшмәкәрлегенә дәүләт ярҙамы сифатында 2008-2010 йылдарға республика маҡсатлы Программаһы ҡабул ителгән. Был документҡа ярашлы, сараларҙы (45 пункт буйынса) финанслауға 140,5 миллион һум аҡса бүлеү планлаштырыла. Бөгөн Башҡортостанда бер бизнес- инкубатор эшләй, быйыл тағы икәү асыласаҡ. Беҙҙә "Геофизприбор" акционерҙар йәмғиәте, БР Нефтехимик эшкәртеү институты дәүләт унитар предприятиеһы, Инновацион проектлау һәм идара итеү үҙәге базаһында төҙөлгән технопарктар ҙа бар. Венчур фонды ла, Гарантия фонды ла төҙөлгән. Ә быйыл майҙа республикала шулай уҡ Туранан-тура инвестициялар фонды ла барлыҡҡа киләсәк. Евгений Сафонов әйтеүенсә, уның тәүге 100 миллион доллары яҡшы итеп эшләнгән инновацион проекттарға йүнәлтеләсәк.
Шул уҡ ваҡытта, тип билдәләне министр урынбаҫары, был һандар Башҡортостандың инновацион ҡеүәтенә тулыһынса тап килмәй һәм иҡтисад талаптарына яуап бирмәй - асылда, улар күпкә юғары.
Был ҡеүәтте ғәмәлгә ашырырға нимә ҡамасаулай һуң? Ҡайһы бер эксперттарҙың фекеренсә, төп проблема инновацион системаға нимәләр инергә тейешлеген аныҡ аңламауға ҡайтып ҡала. Хәҙерге бизнес-берләшмә был мәсьәлә буйынса аныҡ ҡына берҙәм позиция булдырмаған әле. Һөҙөмтәлә юлға һалынған схема урынына беҙ айырым, тарҡау элементтар ғына күрәбеҙ.
Был "тарҡаулыҡта" инновацион инфраструктура тураһында мәғлүмәт булмауы етди роль уйнай. Эшҡыуарҙар элекке кеүек, бер кемгә лә кәрәкмәйбеҙ, тип уйлай, финанс һәм техник ярҙам һорап ҡайҙа барырға кәрәклеген белмәй. Етмәһә, процестың юридик яҡтан регламентланмауы "утҡа май" өҫтәй. Әле булһа инновационлыҡ критерийҙары аныҡ билдәләнмәгән.
Ахыр килеп, төп проблема булып "шәхси капиталдың ҡурҡыуы" тора. Андрей Лебедев әйтеүенсә, шәхси бизнес шул уҡ венчур фондтарға аҡса һалырға ҡурҡа, сөнки был өлкәлә килем алыу механизмдарын күрмәй һәм аңламай. Ә улар бик ябай - реаль файҙаны 3,5-4 йыл үткәс кенә күрергә мөмкин. Һәм был бөгөн бизнестың тап дәүләт шәхси капиталға тәҡдим иткән варианты.
Эйе, был бизнес, һис шикһеҙ, килемле. Өфөнөң фәнни-техник фирмаларының береһен миҫалға килтерәйек: эшләй башлағандың тәүге йылында акцияларҙың күп өлөшө дәүләткә ҡарай ине. Бөгөн иһә, дүрт йыл үткәс, уның (дәүләт) ҡарамағында бер процент та юҡ - барыһын да шәхси капитал һатып алған. Хәҙер иһә был алдынғы предприятие. Ә был, шәхси бизнес нисек аҡса эшләп табырға кәрәклеген аңлаған һәм инновация кеүек өлкәнең фантастик перспективаларын баһалаған, тигән һүҙ.
Дарья Святохина.
«БАШвестЪ» Интернет Гәзите